U okviru fokus grupe o vrednostima mladih sa učesnicima grupe razgovaralo se o tome koliko su mladi toleranti, otvoreni, trpeljivi i solidarni. Dotakli smo se teme i na koji način mladi doživaljavaju vrednosti poput slobode, pravde, tradicije, partiotizma, liderstva, autonomije ličnosti, kao i kako mladi vide Evropsku uniju i ulogu mladih u procesu pridruživanja EU.\nFokus grupa koja se bavila bezbednošću mladih fokusirala se na teme ekstremizam i radikalizam mladih, zdravlja mladih, ekološkoj bezbednost i osposobljenosti mladih za vanredne situacije. U okviru ovih tema se razgovaralo o rasprostranjenosti rizičnog ponašanja, uzrocima i posledicama, ali i potencijalnim rešenjima.\nU okviru fokus grupe o aktivizmu i participaciji mladih iz marginalizovanih grupa se razgovaralo o mogućnostima za participaciju, oblicima podrške, prepoznavanju potreba mladih iz marginalizovanih grupa, uklanjanju barijera za aktivno učešće, prepoznavanju osetljivih grupa i modele za inkluziju mladih.\nFokus grupa koja se bavila socijalnim preduzetništvom je za teme razgovora imala definisanje socijalnog preduzetništva, zakonskoj (ne)prepoznatljivosti, problemima sa kojima se mladi preduzetnici suočavaju, ali i potencijalima koje ovaj sektor ima.\nU okviru fokus grupe o mladima u procesima donošenja odluka se sa učesnicima razgovaralo o položaju i ulozi njihovih organizacija u procesima donošenja odluka, o tome da li se mladi i organizacije mladih i za mlade prepoznaju kao partneri u kreiranju politika i na kom nivou sarađuju sa donosiocima odluka kako na republičkom, tako i na lokalnom nivou. Tema fokus grupe je bila i odnos mladih prema participaciji u donošenju odluka i šta su uzroci zašto mladi nemaju participativne navike i zašto nisu aktivniji u procesima uticaja na donošenje odluka.\nFokus grupa sa temom mladih u političkim partijama je imala za cilj da utvrdi na koji način su mladi organizovani u okviru relevantnih političkih subjekata, koji je stepen autonomije organizacija mladih unutar partija kao i da li su mladi u partijama prepoznati kao relevantan faktor i da li učestvuju u procesima donošenja odluka i kreiranju politike i programa partije. Takođe, teme fokus grupe su bili i motivi mladih da se učlanjuju u političke partije i da li mladi koji su u političkim partijama trpe neki oblik diskriminacije zbog svog političkog angažovanja.\nU utorak, 4. jula održaće se i poslednja fokus grupa u okviru projekta na temu omladinski rad i radnici u Sremskim Karlovcima čiji će se zaključci zajedno sa zaključcima ostalih fokus grupa naći u alternativnom izveštaju koji će biti predstavljen 12. avgusta na Dan mladih.


Beta 23. februara 2021. 08:00\nDnevne novine na naslovnim stranama izdanja za utorak 23. februar 2021. godine pišu o porastu broja obolelih od korone, filmu „Dara iz Jasenovca“, prebijanju mladića u Novom Sadu.\nALO – „Utroba mi se prevrtala na kapiji Jasenovca“, list prenosi utiske glumice Tatjane Kecman, protagonistkinje filma „Dara iz Jasenovca“.\nBLIC – „Raste broj zaraženih, Srbija opet u problemu“, o epidemiološkoj situaciji. „Hulgani gazili momke bez svesti“ o sceni nasilja u Novom Sadu.\nVEČERNJE NOVOSTI – „Mutant iz Britanije udario na mlade“, o epidemiološkoj situaciji. Glumica Tatjana Kecman, koja u filmu „Dara iz Jasenovca“ glumi časnu sestru kaže „Hvale me: bila si divno odvratna“.\nDANAS – Pod naslovom „Velike afere srpskih vlasti u fokusu Evrope“, o predstojećem izjašnjavanju Odbora za spoljne poslove Evropskog parlamenta o amandmanima na izveštaj Vladimira Bilčika o Srbiji. „Lutovac ostaje lider DS“, list prenosi odluku ministarstva za državnu upravu da ne prihvati zahtev Branislava Lečića da bude upisan kao zastupnik te stranke.\nINFORMER – „Specijalni dodatak o Jasenovcu“, povodom filma „Dara iz Jasenovca. „Prleta su volele najlepše devojke“, o patrijarhu Porfiriju.\nKURIR – „Američka DEA snimila Dijanu s Kavačkim klanom“, o bivšoj državnoj skeretarki MUP-a Dijani Hrkalović. „Zorana kupuje kola za 18 miliona, a za avio-karte dala 4,5 miliona“, o ministarki rudarstva i energetike Zorani Mihajlović.\nPOLITIKA – Povodom izbora patrijarha Porfirija „Nedvosmislen stav SPC o Kosovu i Metohiji“. Grčka se sprema za letnju sezonu, Srbima i dalje zabranjen ulazak „Turiste očekaju u aprilu, a broj obolelih i dalje raste“.\nSRPSKI TELEGRAF – „Spisak vojnika Velje nevolje“, o uhapšenom Veljku Belivuku. „Balašević predosetio smrt“, o Djordju Balaševiću.


VOICE: Milioni iz budžeta za "fantome" bliske vlastima\nGradonačelnik Novog Sada Miloš Vučević / FoNet\nVOICE: Milioni iz budžeta za “fantome” bliske vlastima\nNešto više od četvrtine novca na prošlogodišnjem konkursu novosadske Gradske uprave za zaštitu životne sredine dato je organizacijama koje su nepoznate javnosti i ljudima iz struke dok su pojedine povezane sa partijama koje su na vlasti u Novom Sadu, pokazalo je istraživanje Vojvođanskog istraživačko-analitičkog centra (VOICE).\nOd ukupno dodeljenih 39,45 miliona dinara nešto više od 10,5 miliona otišlo je udruženjima koja su osnovana godinu dana pre konkursa ili u godini kada se konkurisalo za sredstva. Nijedna od ovih organizacija nema svoju prezentaciju na internetu, a samo dve imaju nalog na društvenim mrežama. Ova udruženja registrovana su na adresama privatnih stanova.\nVOICE je utvrdio da je nekoliko organizacija povezano sa gradskim odborom Srpskog pokreta obnove. U Izveštaju o realizaciji Programa korišćenja sredstava Budžetskog fonda za zaštitu životne sredine opisani su svi projekti koji su dobili sredstva grada, a u najvećem broju slučajeva „fantomske“ organizacije bavile su se edukacijom dece školskog i predškolskog uzrasta praveći u školama, sportskim klubovima ili vrtićima tribine i edukativne radionice. Pojedine su organizovale tribine za građane u prigradskim naseljima.\nKako navodi VOICE, osim narativnih i finansijskih izveštaja koje organizacije predaju upravi, praktično ne postoji drugi način da se proveri da li su projekti zaista završeni ili je novac otišao na neku drugu stranu, jer ne postoji eksterni nadzor.\nSpecijalni sud za zločine OVK počinje sa radomDiplomatski status donosi olakšice ruskom humanitarnom centru


Darija Kisić Tepavčević: Nijedan grad u Srbiji neće biti pošteđen širenja zaraze ukoliko građani ne smanje cirkulaciju i komunikaciju; Kon: I dalje sam umereni optimista | Hronika\nPočetna strana > Hronika > Darija Kisić Tepavčević: Nijedan grad u Srbiji neće biti pošteđen širenja zaraze ukoliko građani ne smanje cirkulaciju i komunikaciju; Kon: I dalje sam umereni optimista\nBEOGRAD - Zamenik direktora Instituta “Batut” Darija Kisić Tepavčević izjavila je danas da nijedan grad u Srbiji neće biti pošteđen širenja zaraze novim virusom korona ukoliko građani ne smanje cirkulaciju i komunikaciju.\nOdgovarajući na pitanje novinara u Palati Srbija da li su potvrđena nova žarišta u Srbiji, Kisić je rekla da trenutno nema podatke koliko je gradova sa najvećim brojem zaraženih, ali da oni jesu dobar pokazatelj gde bi mere u sprečavanju širenja infekcije trebalo povećati.\n“Izvesno je da nijedan grad neće biti pošteđen ove bolesti ako nastavimo ovako da se ponašamo i ako bude tolika cirkulacija i komunikacija u gradovima”, podvukla je Kisić.\nPrema ranije objavljivanim podacima, najveća žarišta novim virusom korona su gradovi Beograd, Valjevo i Niš.\nSutra zajednički sastanak kriznih štabova o prevenciji širenja\nKrizni štabovi razmotriće sutra, na zajedničkoj sednici, mere jače prevencije širenja korona virusa, izjavila je Kisić Tepavčević.\nIstakla je da je ključ i dalje pre svega u ponašanju građana i poštovanju već propisanih mera.\n"Međutim brojevi neumoljivo pokazuju, gde smo i koliko smo doprineli da se ova bolest širi", dodala je ona.\n"Sutra ćemo u toku dana imatio i zajedničke sastanke kriznih štabova, hoćemo da probamo da nađemo način i vidimo da li postoji mogućnost da još više omogućimo prevenciju ove bolesti. Ali, bez obzira, kakve god budu mere i odluke, ne možemo da uspemo ako svako od nas ne preuzme odgovornost za sprečavanje širenje ove infekcije", rekla je ona.\nUkupno su 72 osobe na respiratoru: 10 na Infektivnoj klinici KC Srbije, 1 osoba u KC Niš na Infektivnoj klinici, 6 KC Vojvodine, 9 KC Kragujevac, 15 "Mišović", 9 Klinika za pulmologiju KC Srbije i 12 KC Niš u zgradi stare hirurgije i 10 KC Zemun.\nPrimarno da imamo pravovremene i tačne informacije\nZamenica direktora Instituta za javno zdravlje Srbije "Dr Milan Jovanović Batut" ukazala je da je u situaciji kada se naša zemlja bori sa korona virusom primarno da imamo validne, pravovremene i tačne informacije.\n“Razumem da je posao novinara takav da želite da imate neku ekskluzivu, ali nije ovo situacija kada je ekskluzivitet nešto što je primarno. Primarno je da imamo validne, pravovremene i tačne informacije”, rekla je Kisić Tepavčević, odgovarajući na pitanja novinara u Palati Srbija zašto se slučajevi korona virusa ne prijavljuju na nivou lokalnih zajednica.\nNavela je da se sve informacije na nivou lokalnih samouprava, dobijaju od zdravstvenih radnika.\n“Oni jesu početni izvor svih informacija. Međutim, ne samo u vanrednom stanju, nego i u svim drugim okolnostima, postoje mesta gde se skupljaju svi ti podaci, analiziraju i ideja nam je da uvek, a ne samo u vanrednom stanju, sinhronizovano širimo informacije sa svima”, rekla je Kisić Tepavčević.\nEpidemiolog Predrag Kon kazao je da postoje situacije kada se lične slobode mogu oduzeti u cilju opšte dobiti i zaštite zdravlja stanovništva.\n"Ja sam navodio primer Obrenovca kad je bilo zabranjeno vraćanje u mesto posle poplava, dakle zabranu ograničenja kretanja. U ovoj situaciji ograničavanje kretanja u smislu izolacije, samoizolacije je nešto što je čak regulisano i zakonom", dodao je on.\nKon je kazao da je bilo potrebno vremena da se uskladi rad medicinskih službi, te da Domovi zdravlja moraju da se uključe u testiranje ljudi.\n"Kad se ljudi vraćaju u zemlju, proverava im se telesna temperatura, a onima koji imaju povišenu temperaturu svakome se uzima bris i na licu mseta mora da sačeka rezultat. Ostali se i dalje šalju u samoizolaciju", kazao je Kon.\nOn je dodao da Srbija sutra izlazi iz četvrte nedelje peidemije, te da ovo pokazuje da nam nije uspelo da zaustavimo i dobro zaustavimo krivu.\nPonovio je da od virusologa zavisi da li će i koga testirati, a da blizu 30 zdravstvenih radnika ima simptome zaraze kroonavirusom.\nKon je rekao da je umereni optimista, ali da nije dobro što je broj novozaraženih skočio na 160.\nV. d. direktora klinike "Dr Laza Lazarević" dr Ivana Stašević Karličić je ocenila da lični komfor ne može da se poredi sa javnim zdravljem, te da su mere koje država preduzima u skladu sa standardima epidemiologa.\n"Poruka građanima je da budu odgovorni i solidarni. Da sačuvamo sebe i najbliže, kao i one koji su na prvoj liniji fornta, kao što su zdravstveni radnici", rekla je ona.\nOna je napomenula da prvi i najbolji odgovor na strah građana od situacije da budu dobro informisani, te da SMS poruka koju je Krizni štab poslao sinoć nije mogao da izazove strah.\n"Svi mi znamo šta se dešava u zemljama u kojima postoji visok stepen transmisije virusa. To je sitacija sa kojom se mi suočavamo već mesec dana i to nije ništa novo što bi bilo faktor rizika za iznenadni strah i paniku", ocenila je ona.\nGovoreći o najavi policijskog časa od 24h, Stašević Karličić je rekla da ta mera ne sme da plaši građane, jer ima za cilj zaštitu javnog zdravlja.\n"Čak i ako bude doneta ta mera, ona nije razlog za strah", zaključila je ona.\nOna je rekla da je klinika "Dr Laza Lazarević" imala 2.100 poziva od 17. marta od građana koji su zabrinuti i traže psihijatrijsku pomoć zbog situacije.\n"Mere nisu donete ad hoc, one su rezultate preporuke struke", dodala je ona.


Politika\t10.01.2018 22:48\nPredsednik Evropske komisije Žan Klod Junker kaže da zemlje Zapadnog Balkana zaslužuju EU perspektivu, da ona neće biti sprovedena u delo za vreme mog mandata na čelu Evropske komisije, ali moramo, kazao je, postaviti temelje za to.\n„Zemlje Zapadnog Balkana zaslužuju perspektivu pristupa EU. Ona neće biti sprovedena u delo za vreme mog mandata na čelu Evropske komisije, ali moramo postaviti temelje za to, a te zemlje moraju da se poduhvate neophodnih reformi da bi do pristupa uskoro moglo i da dođe”, izjavio je Junker u intervjuu za Dojče vele.\n„Bugarskoj vladi imamo da zahvalimo za važne korake koji su već učinjeni: samit o Zapadnom Balkanu koji se održava 17. maja će biti važan korak. Bugarska je prosto predodređena da gradi mostove među zemljama Zapadnog Balkana, jer poznaje taj region, kulturu i jezik - a i sama je uspešno prošla kroz proces proširenja EU”, zaključio je Junker.\n1. Да да шириће се све до пакла копајући рупу у коју упадају сви који им се придруже


Vulin: Uhapšeno 17 pripadnika kriminalne grupe - Vijesti | Radio Televizija Budva - Budva Crna Gora\nRadio Budva Live: Film - Rob ljubavi\nVulin: Uhapšeno 17 pripadnika kriminalne grupe\nMinistar unutrašnjih poslova Srbije, Aleksandar Vulin izjavio je da je u toj zemlji danas uhapšeno 17 pripadnika kriminalne grupe koju je predvodio Veljko Belivuk, zvani Velja Nevolja. Vulin je rekao i da se pripadnici te grupe sumnjiče za ubistvo, iznude, otmice i dilovanja drogom.\n"Iza nas su mjeseci teškog i napornog rada, neprospavana noć, ali na koju smo svi ponosni, jer je puna uspjeha. Građani Srbije, danas je uhapšeno 17 pripadnika organizovane kriminalne grupe koju su predvodili Belivuk i Miljković, uhapšeno je 17 pripadnika organizovane kriminalne grupe koji se sumnjiče za ubistvo, iznude, otmice, dilovanja drogom", kazao je Vulin na konferenciji za novinare u Beogradu.\n"Neće dozvoliti grupe koje misle da su jače od države, koje vrše rekete, iznude. Zahvaljujući Tužilaštvu za organizovani kriminal, možemo da kažemo da je Srbija danas bolje i bezbjednije mjesto", kazao je Vulin.\nVulin kaže i da ne isključuje mogućnost da je bilo još krivičnih djela ove grupe, te je pozvao sve građane da „bilo kakvo saznanje koje imaju o radu ovih kriminalaca“, da se obrate policiji.\nUhapšeno šest osoba u Budvi : Određen pritvor vozaču Duška Kneževića\nPogrešna hapšenja državu koštala deset miliona\nCrna Gora, 10-02-2018\nDemokrate: Barski vod policije bio zadužen za jučerašnje nasilno hapšenje budvanskih opštinskih službenika\nUhapšen Zoran Vukčević i još tri osobe


B92 - Izbori 2012 - Lokal: Ko gde formira vlast\nponedeljak 7.05.2012 | 13:40 -> 16:35\nBeograd, Novi Sad, Niš -- DS-u najviše glasova u Beogradu, u Novom Sadu vlast formiraju DS, LSV i SPS, SNS slavio u Nišu, URS u Kragujevcu, Ljajić u N. Pazaru, debitanti u Kruševcu.\nGrađani su na opštim izborima u nedelju birali i lokalnu vlast. Tokom današnjeg dana pristižu rezultati sa birališta, a B92 prenosi preliminarne rezultate.\nBeograd - Demokrate ubedljive u prestonici\nLista "Izbor za Bolji Beograd-Dragan Đilas" osvojila je najviše glasova Beograđana - 35,18 odsto, odnosno 50 od ukupno 110 mandata u Skupštini Beograda, rekao je danas Tanjugu predsednik Gradske izborne komisije Ivan Šebek na osnovu obrađenih 97,78 odsto biračkih mesta.\nDruga je lista "Pokrenimo Beograd", koja je osvojila 25,72 odsto glasova, odnosno 37 mandata, a treća koalicija SPS-PUPS-JS sa osvojenih 9,14 odsto glasova, što je 13 mandata.\nDemokratskoj stranci Srbije, koja prema privremenim rezultatima ima podršku 7,46 odsto građana, pripada 10 mandata.\nBlizu cenzusa je pokret "Preokret", koji ima podršku 4,64 odsto glasača, dok je Srpska radikalna stranka dobila 3,95 odsto glasova. Dveri su osvojile 3,58, a Ujedinjeni regioni Srbije 2,79 odsto.\nOstale liste, rekao je Šebek, osvojile su manje od jednog procenta glasova.\nU Beogradu je, na osnovu obrađenih 97,78 odsto biračkih mesta, glasalo 54,47 odsto građana. Skupština Beograda ima ukupno 110 odbornika, a izbori su organizovani na 1.172 biračka mesta.\nNovi Sad - DS, Liga i SPS formiraju vlast\nPrema nepotpunim rezultatima, na lokalnim izborima u Novom Sadu najviše glasova osvojila je koalicija oko Demokratske stranke, 18,7 odsto.\nSledi koalicija oko Socijalističke partije Srbije sa 8,2 odsto, Romska demokratska stranka sa 6,4 odsto, Demokratska stranka Srbije sa 5,8 odsto, dok su nešto iznad cenzusa Dveri sa 5,2 i SRS sa 5,07 odsto osvojenih glasova.\nNiš - Naprednjaci osvojili najviše glasova\nGradska izborna komisija u Nišu saopštila je da je koalicija oko SNS osvojila 21,04 odsto glasova, dok je za Demokratsku stranku glasalo 18,58 odsto birača.\nRezultati su saopšteni na osnovu obrađenih 115 od ukupno 173 biračkih mesta u Nišu.\nNa lokalnim izborima u Nišu, za gradsku skupštinu Nišlije su glasale za jednu od 14 partija, koalicija i grupa građana koje su se borile za 61 mesto u lokalnoj skupštini. U Nišu je u birački spisak upisan 230.961 građanin.\nKoalicija SPS-PUPS-JS osvojila je 13,96 odsto, Ujedinjeni regioni Srbije 13,83, Demokratska stranka Srbije 6,08 i koalicija koju predvodi Liberalno-demokratska stranka 5,62 odsto glasova.\nIspod cenzusa su Dveri sa 4,5 odsto, Srpska radikalna stranka sa 3,88 i reformisti sa 3,40 odsto osvojenih glasova u Nišu.\nKragujevac - URS-u najviše odborničkih mesta\nStevanovićeva lista je dobila 34.319 glasova od 93.224 građana koji su glasali i u budućem sazivu Skupštine grada imaće 37 odbornika, od ukupno 87 koliko će imati gradski parlament.\nSubotica - Pobeda liste "Izbor za bolji život"\nKoalicija "Izbor za bolji život - Boris Tadić" pobedila je u Subotici na izborima na svim nivoima, saopštio je noćas predsednik Gradskog odbora DS u Subotici Modest Dulić.\nNa osnovu obradjenih rezultata Izbornog štaba ove koalicije sa 47,71 odsto biračkih mesta, "Izbor za bolji život - Boris Tadić" u Subotici je na lokalnim izborima osvojila 27,75 odsto glasova.\nSavez vojvodjanskih Madjara osvojio je 19,71 odsto, lista "Pokrenimo Suboticu - Tomislav Nikolić" 9,99 odsto, Lista za Srbiju 7,73 odsto, Liga socijaldemokrata Vojvodine 6,66 odsto, Koalicija SPS-PUPS-JS 5,53 odsto, "Preokret - Čedomir Jovanović" 5,66 odsto glasova birača.\nSavez bačkih Bunjevaca osvojio je 2,72 odsto, Bunjevačka stranka - Blaško Gabrić 2,72 odsto, Ujedinjeni regioni Srbije 3,39 odsto, Grupa gradjana "Solidarnost" 1,25 odsto, DSVM 1,63 odsto glasova.\nKruševac – Slave debitanti - grupa građana\nU Kruševcu je na lokalnim izborima, na osnovu obradjena 103 biračka mesta od ukupno 132, najviše glasova osvojila lista koja prvi put učestvuje na izborima - Grupa građana "Dr Katančević Promene" - 22,84 odsto, saopštila je danas Gradska izborna komisija preliminarne rezultate.\nPrema tim podacima, na drugom mestu je lista Srpske napredne stranke sa 21,81 odsto, na trećem mestu je lista SPS-JS sa 16,82 odsto glasova, a slede lista "Izbor za bolji život" sa 14,46 i DŠ sa 7,07 odsto glasova.\nNa osnovu do sada obradjenih glasova, URS je osvojio 4,36 odsto, SRS 3,58 odsto, a "Preokret" 3,07 odsto.\nU Kruševcu je pravo glasa na lokalnim izborima imalo 111.213 birača, a prema trenutnim podacima, izlaznost je bila oko 58 odsto.\nKraljevo - Naprednjacima 16, demokratama 13 odbornika\nKoalicija "Pokrenimo Srbiju - Tomislav Nikolić" osvojila je 16 od 70 odborničkih mandata u Skupštini opštine Kraljeva, saopštila je Gradska izborna komisija.\nPrema navodima GIK-a, lista "Izbor za bolji život - Boris Tadić" imaće 13 odbornika, SPS-PUPS-Jedinstvena Srbija imaće 11, Dveri sedam dok će Ujedinjeni regioni Srbije imati šest odbornika.\n"Pokret za Kraljevo - Puls Srbije - Ljubiša Jovašević" imaće pet odbornika u parlamentu tog grada, dok će "Preokret", "Složno za Kraljevo - Socijaldemokratski savez" i "Demokratska stranka Srbije - Vojislav Koštunica" imati po četiri mandata.\nSrpska radikalna stranka i Pokret za moje Kraljevo nisu prešli izborni census za ulazak u Skupštinu grada Kraljeva.\nLeskovac - DS vodi\nU Leskovcu, prema preliminarnim podacima vodi DS sa 21,32 odsto, slede SNS sa 20,18, SPS 14,33, URS 13,91, JS 4,99, NS 8,15 i DSS sa 5,33 odsto glasova.\nNa lokalnim izborima cenzus su prešli DS, SNS, SPS, URS i Nova Srbija.\nZrenjanin - SNS-u najviše glasova\nNajviše glasova u Zrenjaninu, 29,43 odsto, osvojila je lista "Pokrenimo Zrenjanin - Tomislav Nikolić", pa će joj pripasti 24 mandata u Skupštini grada, rezultati su Gradske izborne komisije nakon završetka prebrojavanja glasova.\nNa toj listi su, pored Srpske napredne stranke, DSS, NS, Pokret snaga Srbije, Pokret socijalista, DPM, Pokret Napred Banat.\n"Naša izborna lista je ubedljivo pobedila, osvojivši 11 procentnih poena više od liste Demokratske stranke. Ubedljivu pobedu Srpske napredne stranke u Zrenjaninu potvrdili su i rezultati izbora za pokrajinske poslanike po većinskom izbornom sistemu", rekao je na konferenciji za novinare Goran Knežević, kandidat naprednjaka za gradonačelnika Zrenjanina.\nKnežević je rekao da je već počeo razgovore sa mogućim koalicionim partnerima.\nPrema konačnim rezultatima Gradske izborne komisije, druga je lista Demokratska stranka - Boris Tadić sa 18,73 odsto glasova i 15 mandata, a zatim Liga socijaldemokrata Vojvodine- Nenad Čanak sa 15,40 odsto i 13 mandata.\nNa četvrtom mestu je lista Ivica Dačić-SPS-PUPS-JS sa 9,70 odsto i osam mandata, dok je na petom mestu Srpska radikalna stranka-Aleksandar Martinović sa 5,41 odsto i četiri mandata.\nU parlament je ušao još Savez vojvođanskih Mađara koji će imati tri mandata.\nUkupno je glasalo 60.082 birača, ili 55,48 odsto od ukupnog broja upisanih. Važećih glasačkih listića bilo je 57.420, a nevažećih 2.581.\nŠabac - Ubedljiva pobeda DS-a\nPrema preliminarnim rezultatima šabačke Gradske izborne komisije, Demokratska stranka je u tom gradu osvojila 30 odsto glasova, dok je drugi SNS sa 16,5 odsto, a treći URS sa 12,08 odsto.\nIzborni cenzus prešle su i Socijalistička partija Srbije sa 8,89 odsto, Preokret sa 6,23 odsto i Demokratska stranka Srbije sa šest odsto.\nU Šapcu je pravo glasa imalo 105.283 birača, a glasalo je 62.293.\nPrema rečima predsednika Gradske izborne komisije Valentine Lovrin Jevtić, komisiji nije dostavljen ni jedan prigovor na tok izbora i rezultate.\nČačak - SNS za deset odsto ispred DS\nČačani su na izborima najviše poverenja dali koaliciji okupljenoj oko SNS. Koalicija "Pokrenimo Srbiju - Tomislav Nikolić" dobila je 25,14 odsto glasova, "Izbor za bolji život - Boris Tadić" 15,9 odsto, "Ivica Dačić- SPS, PUPS, JS" 15,12 odsto, a "Dveri za život Srbije" 13,25 odsto glasova.\nDemokratska stranka Srbije dobila je 7,29 odsto glasova, Preokret 6,64 odsto, dok su Ujedinjeni regioni Srbije osvojili 5,2 odsto glasova.\nNovi Pazar - Ljajić proslavlja pobedu\nNajviše glasova na lokalnim izborima u Novom Pazaru osvojila je koalicija Evropski Novi Pazar-Rasim Ljajić, 32,66 odsto.\nLista Evropski Novi Pazar-Rasim Ljajić dobila je 14.190 glasova, odnosno 32,66 odsto, SDA-Sulejmana Ugljanina osvojila je 11.430 glasova (26,31), a koalicija Sve zajedno BDZ-Emir Elfić 8.638 glasova (19,88).\nKoalicija SNP-URS Mirsad Đerlek dobila je 3.328 glasova (7,66), Pokrenimo Novi Pazar-Tomislav Nikolić 2.380 (5,48), Zajedno za Novi Pazar - SRS, SPS, JS i PUPS 1.915 (4,41), Čedomir Jovanović- Preokret 808 (1,86), Dveri - Za život Starog Rasa 566 (1,30) i Za naš Pazar BNS-Izet Crnišanin 188 glasova (0,43)\nValjevo - SPS i SNS izjednačeni\nU Valjevu, na obrađenih 115 od 118 biračkih mesta, koalicija SPS-PUPS-JS-SDPS ima 7.455 glasova (20 odsto), koalicija SNS-NS-PSS 7.350 (20 odsto), DS 6.179 (17 odsto), Grupa građana Pobeda Slobodana Gvozdenovića 5.265 (14 odsto), Pokret za Valjevo 2.515 (7 odsto), LDP-SPO 2.385 (6 odsto), DSS 2.228 (6 odsto) i URS 2.031 (5 odsto).\nPo 11 mandata imaće SNS i SPS, DS 9, GG Pobeda 8, a Pokret za Valjevo, LDP-SPO, DSS i URS po tri od 51 odbornika. Ispod cenzusa su SRS 1.123 (3 odsto) i Komunistička partija sa 578 glasova (2 odsto).\nVranje - Socijalisti dobili najviše glasova\nGradska izborna komisija u Vranju je na osnovu do sada obradjenog izbornog materijala lokalnih izbora, saopštila da je najveći broj glasova za odbornike u Skupštini grada Vranja dobila lista koju predvodi Socijalistička partija Srbije.\nPrema podacima sa 91 biračkog mesta od ukupno 106, lista SPS-PUPS-JS-SDPS dobila je 10.192 glasa.\nSledi lista "Za demokratsko Vranje - Goran Stefanović" sa 7.416 glasova, zatim lista okupljena oko Srpske napredne stranke (7.100 glasova), lista Ujedinjeni regioni Srbije (6.139), a potom Demokratska stranka Srbije sa 2.950 glasova.\nPo 1.835 glasova osvojile su Srpska radikalna stranka i Nova Srbija, a Dveri 1.592 glasa.\nLoznica - najviše odborničkih mesta dobio URS\nSrpska radikalna stranka, DSS, Dveri i Komunistička partija su ispod cenzusa, dodao je Dišić.\nGlasanje je obavljeno na 89 biračkih mesta, a za 59 odborničkih mandata nadmetalo se 12 izbornih lista.\nNa izbore je izašlo 53 odsto od 73.746 registrovanih birača.\nUžice - Vlast formiraju demokrate, socijalisti i Preokret\nKoalicija "Izbor za bolji život - Boris Tadić" osvojila je 21 mandat u lokalnom parlamentu Užica, saopštila je danas Gradska izborna komisija prve nezvanične rezultate. Koalicija SPS-PUPS-JS-Ivica Dačić imaće 10 mandata, a Preokret-Čedomir Jovanović četiri mandata.\nLista "Pokrenimo Užice-Tomislav Nikolić" SNS-NS-PSS-BK osvojila je 15 mandata, URS i DSS po sedam, a Dveri tri mandata.\nGradski parlament u Užicu ima 67 odbornika i za formiranje vlasti potrebna je većina od 34 odbornika. Okosnicu vlasti u ovom gradu činile su koalicije okupljene oko Demokratske stranke i SPS-a.\nJagodina - Očekivano - ubedljiva pobeda Palme\nNa lokalnim izborima u Jagodini najveći broj glasova dobila je lista "Dragan Marković Palma: Jedinstvena Srbija-Socijalistička partija Srbije-Partija ujedinjenih penzionera Srbije" - 60,66 odsto, rečeno je danas agenciji Beta u Gradskoj izbornoj komisiji.\nU gradsku skupštinu ušle su i liste "Pokrenimo Jagodinu-SNS" sa 10,69 odsto, Demokratska stranka sa 8,55 odsto i Demokratska stranka\nSrbije sa 5,68 odsto.\nInđija - Ješić ove nedelje formira vlast\nJešić je rekao da očekuje da će ove sedmice biti formirana vlast. Goran Ješić je i u prethodnih 12 godina vodio opštinsku vlast.\nMajdanpek - DS ispred SNS-a\nNajviše glasova na izborima za Skupštinu Opštine Majdanpek osvojila je lista DS Dragan Popović- Pop, a slede Srpska napredna stranka i koalicija oko SPS, saopštila je Opštinska izborna komisija.\nPrema podacima OIK, DS je osvojila 31,97 odsto glasova, Pokrenimo Majdanpek SNS-a Dejan Vagner 16,33 odsto a koalicija SPS, SDPS, PUPS\nIvica Dačić, osvojila je 13,60 odsto glasova. URS je osvojio 10,68 odsto, Preokret 9,69 odsto glasova. Ostale stranke i koalicije nisu prešle cenzus.


21.09.2018 10:19 | Agencije\nBanjaluka - Banjalučanin A.K. (36) uhapšen je zbog sumnje da se može dovesti u vezu sa ubistvom mladića Davida Dragičevića, a Osnovni sud u Banjaluci odredio mu je jednomjesečni pritvor, saopšteno je iz Okružnog javnog tužilaštva Banjaluka.\n“Nezavisne” nezvanično saznaju da je riječ o Alenu Kukiću, a koji je osumnjičen da je manipulisao snimcima videonadzora u Ulici Velibora Janjetovića Janje.\nKako se dodaje u saopštenju, A.K. je osumnjičen da je počinio krivično djelo “Pomoć učiniocu poslije izvršenog krivičnog djela”.\n“U krivičnom predmetu Okružnog javnog tužilaštva Banjaluka, a u vezi sa počinjenim krivičnim djelom ubistvo, na štetu Davida Dragičevića iz Banjaluke, tužilac ovog Tužilaštva nakon ispitivanja osumnjičenog lica A.K., rođen 1982. godine iz Banjaluke, stavio je dana 20.09.2018. godine, prijedlog Osnovnom sudu u Banjaluci za određivanje mjere pritvora zbog postojanja osnovane sumnje da je počinio krivično djelo Pomoć učiniocu poslije izvršenog krivičnog djela iz člana 333 stav 2. u vezi sa stavom 1. Krivičnog zakonika Republike Srpske”, navodi se u saopštenju.\nU saopštenju Tužilaštva se dodaje da je pritvor predložen zbog postojanja osnovane bojazni da bi osumnjičeni boravkom na slobodi mogao uništiti, sakriti, izmijeniti ili falsifikovati dokaze ili tragove važne za krivični postupak, te iz razloga postojanja naročitih okolnosti koje ukazuju da bi osumnjičeni mogao ometati krivični postupak uticajem na svjedoke.\n“Okružno javno tužilaštvo Banjaluka i dalje intenzivno sprovodi istragu u gore pomenutom krivičnom predmetu”, zaključuje se u saopštenju.


Zašto ljudi svoje partnere najviše lažu o finansijama? – Bankar.me\nSeptember 7, 2021 LIČNE FINANSIJE, PLANETA, SVE VIJESTI Leave a comment\nLaž je jedan od najčešćih razloga zbog kojih ljudi raskidaju, a istraživanje iz 2013. pokazalo je da ljudi svoje romantične partnere lažu oko pet puta sedmično, dok je nedavna studija utvrdila da 37 odsto njih najviše laže o finansijama.\nIako će neki priznati skrivanje određenih stvari kad se suoče s partnerom, neki ipak neće odustati od ćutanja, posebno kada je u pitanju novac.\nPrema istraživanju, 18 odsto ispitanika reklo je da je aktivno lagalo partnera ili supružnika o zarađenom novcu ili dugovima. Oko 13 odsto je reklo da se laž odnosi na njihove finansije, dok je 7 odsto reklo da su lagali o tome koliko duguju ili su dužni.\nŠto je još gore, 5 odsto je reklo da su lagali supružnika ili partnera o tome koliko novca zarađuju.\nMeđutim, nemaju svi isti razlog za skrivanje određenih aspekata svojih finansija od drugih. 36 odsto ispitanih je reklo da “vjeruje da bi neki aspekti njihovih finansija trebalo da ostanu privatni, čak i od njihovog supružnika ili partnera”.\nOko 26 odsto je reklo da je već razgovaralo o sveukupnim finansijama sa partnerom i da zna da to neće odobriti, a 16 odsto je reklo da su, iako ranije nisu razgovarali sa svojim partnerom o finansijama, ipak mislili da neće odobriti njihove odluke.\nMožda nije iznenađujuće, gotovo 1 od 5 ljudi je reklo da je jednostavno samo posramljeno ili se boji sopstvenih finansija i ne želi da njihov partner to sazna.\nIako mnogi ljudi to rade, skrivanje finansijskih tajni od vašeg partnera moglo bi ozbiljno da naškodi vašoj vezi. Zapravo, 75 odsto ispitanika reklo je da je finansijska obmana na neki način uticala na njihove sadašnje ili prošle odnose.\nOko 44 odsto je reklo da je izazvalo svađu, a 35 odsto je reklo da uzrokuje manje povjerenja u vezi. Još gore, 13 odsto je reklo da su ove tajne na kraju rezultirale razvodom, a 10 odsto je reklo da su dovele do razdvajanja kao para.\n“U suštini, zdrava veza podržava potpuno transparentan odnos između partnera”, rekla je za doktorka Karla Meri Manli, klinički psiholog iz Kalifornije.\n“Ako je odnos izgrađen na čvrstim osnovama uzajamnog povjerenja i poštovanja, nema potrebe skrivati novac ili finansije”, pojasnila je.\nPrevious Evropske banke usmjere 24 milijarde dolara u poreske oaze\nSljedeći Međubankarske naknade se smanjuju na 0,2 odsto


Novi američki „bensedin“ za Srbe ugrožava nacionalnu bezbednost - Sputnjik Srbija\n01:41 13 Jun 2021\nNovi američki „bensedin“ za Srbe ugrožava nacionalnu bezbednost\n22:13 05.10.2018 Preuzmite kraći link\nSAD podržavaju formiranje Vojske Kosova i samo izgovorima pokušavaju da taj „projekat“ upakuju u političku formulaciju koja će biti prihvatljivija Beogradu. Sa druge strane, pokušavaju i pravno-formalno da naprave manevar da bi posle rekli da je sve u skladu sa Rezolucijom 1244.\nAmerička podrška formiranju Vojske Kosova je očekivana, kaže za Sputnjik dr Dušan Proroković sa Instituta za međunarodnu politiku. Pokušaji da se formira Vojska Kosova traju od 2012. godine, podseća naš sagovornik i dodaje da oni imaju svoju dinamiku i idu svojim tokom.\n© AFP 2021 / AFP TV\n„Američki zvaničnici su više puta ponovili da je njihov cilj da Kosovo postane punopravna članica NATO-a tako da, imajući sve to u vidu, mene uopšte ne iznenađuje ovakav rasplet“, kaže Proroković.\nFormulacija iz saopštenja američke ambasade u Prištini da će to biti „vojska sa ograničenim mandatom teritorijalne samoodbrane“, iskovana po principu „da se Vlasi ne dosete“, i ima neke veze sa Ahtisarijevim planom, u kom se govorilo o ograničenom suverenitetu ili da Kosovo neće biti država u punom kapacitetu.\nZapravo, i tada se radilo o tome da Srbi što je moguće lakše prihvate jednostrano proglašenu nezavisnost, i bio je to jedan pokušaj da Beograd prizna Kosovo.\n„Sada nam se nudi jedan ’bensedin‘ u toj formulaciji, gde se govori da to neće biti vojska u punom kapacitetu, nego će biti neka teritorijalna odbrana sa artiljerijom i mehanizacijom, bolje naoružana nego što su teritorijalne odbrane bile ili još uvek jesu u evropskim državama. Ali to suštinski ne menja stvari“, kaže Proroković.\nSAD podržavaju formiranje Vojske Kosova i ovakvim izgovorima pokušavaju da to upakuju u političku formulaciju koja će biti prihvatljivija Beogradu, a da sa druge strane pravno-formalno naprave nekakav manevar da bi posle rekli da je to u skladu sa Rezolucijom 1244, smatra naš sagovornik.\nMeđutim, ni Rezolucija 1244 niti njeni aneksi ne poznaju pravo privremenih vlasti u Prištini da formiraju svoje vojne snage, ističe Proroković i dodaje da je takva formulacija smišljena da ne bi neko Sjedinjenim Državama pravio probleme u Ujedinjenim nacijama.\nNa pitanje na koji bi pravni način mogla biti doneta odluka o formiranju Vojske Kosova, budući da je bez glasova Srba nemoguće promeniti kosovski Ustav, naš sagovornik je odgovorio da se nada da će Zapad nešto naučiti iz rezultata referenduma u Makedoniji. Međutim, podseća da je Crna Gora ušla u NATO uz ignorisanje svih demokratskih principa.\n„Na prvu loptu, rekao bih da će oni postupati bahato i ne obazirući se na ustanovljene principe i norme na Kosovu. Ako nemaju srpske poslanike sada, raspisaće nove izbore, napraviće neku novu srpsku stranku, skrpiće neku većinu u parlamentu, za njih to neće predstavljati pravno-formalnu prepreku, ali suštinsku hoće“, kaže Proroković.\nNisu samo Srbi na Kosovu i Metohiji protiv toga, nego i Republika Srbija, uz njene saveznike u Savetu bezbednosti, i sa tim se, jednostavno, ne može saglasiti. Formiranje Vojske Kosova ugrožava našu nacionalnu bezbednost, regionalnu bezbednost, ali protivno je i Rezoluciji 1244, na kojoj ne počiva samo stabilnost Kosova i Metohije nego i regiona u celini.\n„Zato bi trebalo upozoriti Zapad da takav scenario, gde bi oni falsifikovali skupštinsku većinu i našli neke podobne Srbe koje bi ugurali u parlament zarad menjanja Ustava i formiranja vojske, za Srbiju nije prihvatljiv“, ističe Proroković.\nSagovornik Sputnjika dodaje da se takvo rešenje „polako kuva“ kroz komisije i potkomisije Skupštine Kosova i dodaje da ga ne bi začudilo da Albanci pokušaju da mimoiđu definisanu proceduru za promenu Ustava.\nProroković ističe da su Albanci oduvek imali podršku Amerike, i da, kad govorimo o politici SAD na Kosovu, možemo pratiti kontinuitet od 1996. godine do danas. Nikakvih naznaka promene politike nema, a sve što se u javnosti govori, više je okrenuto tome da se nađe nekakvo rešenje koje bi Srbi „lakše progutali“ kako bi se otvorila vrata najpre za prijem Kosova u NATO, a zatim i za uguravanje Srbije u Alijansu. I to je cela priča.\n„Sve ovo što se dešavalo od potpisivanja Briselskog sporazuma do danas bilo je davanje signala Amerikancima da će Beograd biti kooperativan, i zbog toga oni nisu ni požurivali kosovske Albance da formiraju vojsku. E sad, poslednjih nedelja se mnogo toga menja, pa je i ovo jedna vrsta pritiska na Beograd i upozorenje našim vlastima da će vojska biti brzo formirana ako ne prihvatimo to što je u Briselu napisano“, zaključio je Proroković.\nAhtisarijev plan, Vojska Kosova, Savet bezbednosti UN, NATO, Marti Ahtisari, Dušan Proroković, Makedonija, Kosovo i Metohija, Crna Gora, Srbija


Radnica vrtića u Bujanovcu pozitivna na koronu, direktor kaže da nije imala kontakt sa decom - Bujanovačke\nPočetna DRUŠTVO Radnica vrtića u Bujanovcu pozitivna na koronu, direktor kaže da nije imala kontakt sa decom\nRadnica vrtića u Bujanovcu pozitivna na koronu, direktor kaže da nije imala kontakt sa decom\nBujanovačke26. okt 2020.DRUŠTVO, KORONA, NASLOVNA0\nBujanovac, 26. oktobar 2020. (Foto arhiva) – Žena zaposlena kao servirka u vrtiću Naša radost u Bujanovcu pozitivna je na korona virus i nalazi se u kućnoj izolaciji, a dok je radila nije dolazila u neposredan kontakt sa decom – saznaju Bujanovačke u ovoj ustanovi.\nOna je poslednji put na poslu bila prošle srede, a dok je radila sve vreme je koristila zaštitnu opremu, kao i svi radnici ustanove, kaže direktor Milovan Aleksić.\nOn je rekao za naš portal da je cela porodica ove radnice pozitivna:\n–Za nju još uvek nismo dobili zvaničan rezultat testiranja, ali prema nezvaničnim informacijama i ona ima pozitivan nalaz, kaže direktor.\nPrema njegovim rečima, ova radnica je poslednji put na poslu bila prošle srede, i da nije imala nikakve siptome. Prestala je da dolazi kada su stigli pozitivni rezultati za njene ukućane.\n–Niko od zaposlenih nema nikakve simptome, a iz Zavoda za javno zdravlje obavestili su me da treba da prođe 8 dana za testiranje njenih kontakata među kolegama. To je u četvrtak, ali za sada niko nema nikakve simptome, kaže Aleksić.\nOn dodaje da se zaposlenima svaki dan meri temperatura, a da je u petak kompletan vrtić dezinfikovan, kao i odeljenje u Velikom Trnovcu.\n-Naglašavam da su deca bezbedna, kaže Aleksić.\nTokom oktobra, zaključno sa ovim ponedeljkom, u Bujanovcu je registrovano 11 pozitivnih osoba na covid 19.\nPrevious PostKaradnik i Srpska Kuća 4 dana bez vode, meštani kažu ovo je nehumano Next PostUlice oko vrtića kao minsko polje, meštani traže reakciju opštine


Neobičan život Karla Lagerfelda kroz fotografije - Page 2 of 3 - Lola\nLagerfeld hoda sa de La Fressarge na kraju modne revije za Chanel.\nLagerfeld pozira ispred dizajnova za njegovu novu kolekciju Haute Couture u studiju Chanela u ulici Rue Cambon u Parizu 1984. Godine. Ovo je uslikano godinu dana nakon što je on postao kreativni direktor ove kuće.\nLagerfeld i Inès de La Fressange na njegovoj reviji za Chanel Haute Couture u januaru 1984. godine.\nLagerfeld pozira sa dva modela 1984. godine.\nKarl Lagerfeld sa supermodelima Naomi Kembel (Naomi Campbell) i Kristi Turlington ( Christy Turlington) u bekstejdžu na reviji Chanel proljeće / ljeto 1992. godine u Parizu.\nLagerfeld stavlja lance sa svojim zaštitnim znakom na model Klaudiju Šifer (Claudia Schiffer) prije njenog prolaska pistom na reviji Chanel proljeće / ljeto 1992. godine.


Ovan U vama se pokrenuo optimistički duh, tako da na različita pitanja koja postavljaju vaši saradnici odgovarate saumouvereno ili u duhovitom stilu. Polaskani ste nečijim komplimentima i saznanjem da se…\nDnevni horoskop – Sreda 14.3.2018\nOvan Potrebno je da se vratite na neke situacije iz bliske prošlosti ili da raščistite nesporazum u odnosu sa određenim saradnicima. Nema potrebe za velikim optimizmom u pokušaju da promenite…\nDnevni horoskop – Utorak 13.3.2018\nOvan Poslovna taktika koju sprovodite donosi pozitivne rezultate, ali neko dodatno proverava vaše sposobnosti. Ne volite kada vam saradnici postavljaju različita pravila ili ograničenja. Potrudite se da kontrolišete svoju impulsivnu…\nOvan Novu situaciju na poslovnoj sceni doživljavate suviše lično i zbog toga pravite pogrešnu procenu. Pažjljivije slušajte ono što govore bliski saradnici, umesto da stvari i događaje procenjujete samo na…\nDnevni horoskop – Subota 10.3.2018\nOvan Danas će se situacija znatno poboljšati za vas ako je u poslednje vreme atmosfera bila veoma napeta. Možda ćete čak i imati veoma ugodan razgovor sa osobom sa kojem…\nOvan Nadolazeći dan obećava mnogo dobrog provoda i socijalnih aktivnosti. Mogli biste da ugostite vama drage ljude i zabavu napravite kod kuće. Bićete u velikoj žurbi i razmišljaćete da li…\nDnevni horoskop – Četvrtak 8.3.2018\nDnevni horoskop – Sreda 7.3.2018\nOvan Nemojte dozvoliti da vas neko opterećuje svojim pogrešnim idejama ili da ograničava vaš poslovni i društveni uticaj. Na vama je da svojim saradnicima predložite novo ili korisno rešenje, koje…\nDnevni horoskop – Ponedeljak 5.3.2018\nDnevni horoskop – Nedelja 4.3.2018\nOvan Prilično ste samouvereni i umete da nametnete svoje stavove, ali postoji poslovna varka koju za sada ne primećujete. Bolje je da odložite neke zvanične situacije i da se uzdržite…


Sa Viessmann fotonaponskim sistemima proizvodite struju od solarne energije. Saznajte više o funkciji, prednostima i sa kojim ssitemima grejanja se fotonaponski sistem može najbolje kombinovati.\nSa fotonaponskom instalacijom pretvorite sunčevu svetlost u električnu energiju. To se temelji na takozvanom foto efektu, koji je otkriven još u 19. veku, ali se mogao fizički objasniti i koristiti u skladu sa tim tokom 20. veka. Prvo područje primene je bio let u\nsvemir. Danas se ova tehnika nalazi na mnogim krovovima i pruža vlasnicima struju iz besplatne solarne energije.\nFotonaponski sitem sastoji se od više modula koji se sastoje od solarnih ćelija. U toj najmanjoj jedinici sunčeva svetlost se pretvara u električnu energiju pomoću fotoelektričnog efekta. Svetlost uzrokuje otpuštanje određenih nosača naboja. Kretanjem samo tih čestica stvara se električna energija. Preduslov za to je poluprovodnički materijal silicijum.\nRazlikuju se dve vrste solarnih ćelija: monokristalne i polikristalne ćelije. Zbog različitih načina proizvodnje razlikuju se po svojim svojstvima proizvoda. Koje ćete solarne ćelije izabrati zavisi od brojnih uslova i potrebno ih je dobro razmotriti unapred. Uz efikasnost i željene performanse mesto ugradnje takođe je presudno. U svakom slučaju, Vitovolt 300 moduli nude različite mogućnosti ugradnje i područja primene. Na primer, pogodni su za porodične kuće, kao i za poslovne zgrade.\nKratak pregled izgradnje solarnog sitema sa fotonaponom\nOsim solarnih ćelija, fotonaponski sitemi sastoje se od pretvarača, kabela i pre svega potrošača struje. To nisu samo električni uređaji, već skladištenje električne energije kao i priključak na javnu električnu mrežu. Inverter je neophodan jer se u solarnim ćelijama stvara jednomerna struja, koja se ne koristi u domaćinstvu, te se ona mora pretvoriti u naizmeničnu struju.\nPreuzmite prospekt (PDF 3 MB)\nProfitirajte od prednosti Viessmann fotonaponskog sistema\nSa sve većom upotrebom sistema obnovljivih izvora energije, spremnost potrošača i krajnjih korisnika da sami proizvode električnu energiju raste. Efikasni fotonaponski sistem danas nudi mogućnost da besplatnu solarnu energiju iskoristite profitabilno. Ugradnjom fotonaponskih modula korisnik signalizira svoje odgovorno ponašanje prema okolini i daje aktivni doprinos zaštiti klime izbegavajući emisije CO₂.\nUz stalno rastuće troškove energije, fotonaponski sistem pomaže da uštedite novac i, osim toga, smanjuje zavisnost od dobavljača energije. Električna energija koja se proizvodi može se koristiti za sopstvenu potrošnju ili se predati u javnu mrežu. Investicija se isplati posle samo nekoliko godina. U svakom slučaju, to povećava I vrednost same nekretnine.\nViessmannova fotonaponska tehnologija nudi vam savršeno usklađene komponente koje se sastoje od fotonaponskih modula, pretvarača i montažnog pribora, kao i sistema za skladištenje električne energije i toplotnih pumpi kako bi se povećala upotreba sopstvene električne energije.\nVisoki standard fotonaponskih modula osigurava ekonomičnost i dugovečnost. Sveobuhvatne usluge u rasponu od projektovanja i razrade projekta do isporuke i servisa od strane kompetentnih Viessmann stručnih partnera čime se upotpunjuje ponuda fotonaponskih sistema.\nEfikasnija sopstvena potrošnja solarne električne energije\nVlasnici fotonaponskih sistema trenutno imaju dve mogućnosti korišćenja električne energije koju proizvode: električna energija može se u potpunosti predati u mrežu ili se delimično ili u potpunosti koristiti za sopstvene potrebe. Budući da je sopstvena proizvodnja solarne električne energije jeftinija od električne energije iz mreže, sopstvena potrošnja nudi finansijske koristi. Optimalan koncept sistema u kombinaciji sa savršeno usklađenim komponentama osigurava visoku sopstvenu potrošnju.\n Merno brojilo toplotne pumpe\n Toplotna pumpa s Vitotronic 200 (Tip WO1C)\n Brojač preuzete i predate energije\nOva šema već prikazuje kombinaciju fotonaponskog sistema s Viessmann toplotnom pumpom. Kako tačno to radi i koje koristi imate, pokazaćemo vam u sledećem delu.\nKompletno rešenje: Kombinujte fotonaponski sistem sa toplotnom pumpom\nNajefikasniji način proizvodnje toplote sa električnom energijom je toplotna pumpa. Pri tome se do četiri kilovat sata toplote stvara od jednog kilovat sata električne energije korišćenjem besplatne toplote iz okoline. Ako se energetska potreba za grejanjem prostora i grejanjem PTV-a pokriva uz pomoć toplotne pumpe, ne samo da se može znatno povećati stopa sopstvene potrošnje struje iz solarnog sistema, već će i ekonomičnija solarna električna energija omogućiti jeftino snabdevanje toplotom. Svako ko želi da kombinuje fotonaponski sistem sa toplotnom pumpom trebao bi da se odluči za toplotnu pumpu koja optimizuje sopstvenu potrošnju i može prilagoditi svoj rad proizvodnji struje iz fotonaponskog sistema. Za ovu primenu Viessmann je razvio odgovarajuće usklađen sistem, fotonaponskog sistema i toplotne pumpe.\nElektrična energija od sunca - ugradnjom Viessmann fotonaponskog sistema svako može da postane proizvođač sopstvene električne energije. Pretvaranje besplatne solarne energije u električnu energiju finansijski je privlačno za samostalnu potrošnju i, u kombinaciji sa skladištenjem električne energije, čak rezultira nezavisnošću od javne električne mreže.


Chipolino Autosedište 4u1 0-36kg amethist STK41019AM\nAutosediste 4u1 Chipolino renomiranog Evropskog prizvodjača Chipolino je udobno i bezbedno autosediste za bebe i decu od rodjenja o 36kg.\nPoseduje ergonomski naslon za ruke i podesivi naslon za glavu u 9 polozaja.\nDodatni mekani ulažak obezbedjuje maximalnu udobnost tokom dužih putovanja. . Naslon sedišta se podešava u 3 položaja od sedećeg do skoro ležećeg. Autosedište poseduje najnoviji Evropski sertifikat o bezbednosti.\nNaslon za glavu podesiv u 9 položaja\nObezbeđuje maksimalnu zaštitu od bočnog udara\nSa najnovijim evropskim sertifikatom o bezbednosti ECE R44/04


Ministarstvo neće predlagati nove zakone o JMBG, državljanstvu, te prebivalištu i boravištu – mojKontakt portal – Radio Televizija Kontakt\nMinistarstvo neće predlagati nove zakone o JMBG, državljanstvu, te prebivalištu i boravištu\n“Mi smo u osnovi predložili zakone koji su u skladu sa evropskim procedurama i dobri zakoni, a svi oni koji misle da postoje neki drugi zakoni, mogu slobodno da ih predlože”, rekao je Nović.\nOn je dodao da Ministarstvo civilnih poslova neće ulaziti u bilo kakvu spekulaciju i predlagati ma kakav drugi zakon dok su ovi zakoni u proceduri.\nNović je istakao da Ministarstvo sa zabrinutošću prati političke igre u vezi sa ovim zakonima.\n“Ovdje više nije riječ o suštini zakona, već o politikanstvu unutar BiH, i to onih koji ne žele da BiH ide ijedan milimetar naprijed”, rekao je Nović novinarima.\nSvi oni, kaže Nović, koji misle da građane BiH ponovo uvedu u haos kada je riječ o zakonu o jedinstvenom matičnom broju, imaju vremena za to, jer za dva mjeseca ističe privremena odluka Savjeta ministara o izdavanju jedinstvenog matičnog broja.\n“Duboko vjerujem da Savjet ministara takvu odluku više nikad neće produžiti imajući u vidu odnose koji su sve složeniji u BiH, ali i u Savjetu ministara”, naglasio je Nović.\nMinistar civilnih poslova BiH dodao je da ako neko misli da u zakonu o prebivalištu i boravištu treba skrivati one koji su potencijalna opasnost za ovu zemlju, imaće tu šansu u narednom periodu.\n“Ja sam protiv toga, protiv toga je i moje ministarstvo i protiv toga moraju da budu svi građani BiH koji žele dobro svojoj djeci i budućnosti, pogotovo ako žele slobodan put u Evropu”, zaključio je Nović.\nBošnjački delegati iz reda SDA u Domu naroda Parlamentarne skupštine BiH pokrenuli su mehanizam zaštite vitalnog nacionalnog interesa za prijedloge zakona o izmjenama i dopunama Zakona o jedinstvenom matičnom broju, Zakona o državljanstvu te Zakona o prebivalištu i boravištu državljana BiH.\nSavjet ministara tražio je od parlamenta da ove zakone usvoji po hitnoj proceduri, bez mogućnosti ulaganja amandmana, što su delegati iz SDA ocijenili neprihvatljivim, zbog čega su zatražili mišljenje Ustavnog suda BiH.\nNeusvajanje izmjena i dopuna zakona o jedinstvenom matičnom broju bio je povod za proteste ispred zgrada institucija BiH u Sarajevu početkom juna, kada je 1.500 ljudi 18 časova bilo blokirano u ovim zgradama.\nSavjet ministara BiH donio je 5. juna privremenu odluku kojom je na period od šest mjeseci omogućeno određivanje jedinstvenih matičnih brojeva u BiH.\nKrstić: Ljudi, smanjite apetite\nDogovor o izgradnji dva studentska doma na Palama


U fokusu - Srbiji nedostaje 7.000 vozača - Vesti iz Kragujevca i Šumadije - Pressek.rs\nBy danas, foto:pixabay/andreas160578 Subota, 17. avgust 2019.\nZbog masovnog odlaska na rad u zemlje zapadne i srednje Evrope Srbiji nedostaje 7.000 vozača, piše beogradski list „Danas”, navodeći kako manjak tog kadra već nekoliko godina unazad blokira rad mnogih prevoznika.\nProblem je sve izraženiji i u Gradskom saobraćajnom preduzeću Beograd (GSP) gde će, umesto sadašnjih oko 1.600 vozača, od septembra biti 350 manje jer ih je,kako piše „Danas”, platežna moć velike kompanije iz Nemačke već preuzela i oni tokom ovog leta odrađuju svoj otkazni rok.\nUkoliko Srbija zaista ostvari privredni rast od 3,5 odsto, koliko naši zvaničnici predviđaju i žele, zbog nedostatak vozača proizvedenu robu neće imati ko da preveze do kupaca.\nMožda je u toj priči, kako naglašava „Danas”, najveći problem što država ništa ne čini da prevoznicima pomogne kako bi rešili nedostatak, pa vozači odlaze u inostranstvo, zemlje zapadne u srednje Evrope mogu da ponude i veće zarade i znatno bolje uslove.\nTagovi Posao Statistika\nGrađani Srbije godišnje popiju pet i po miliona kutija lekova za smirenje, a u 2018. je propisano i realizovano 3,2 miliona recepata „bromazepama”, „diapazema” i „lorazepama”, ...\nTelekom traži 40 montera\nTelekom Srbija raspisala je konkurs za zapošljavnje 40 montera, tehničara komunikacija koji će raditi na teritoriji Beograda, Novog Sada i Kragujevca. U pitanju je posao na određeno ...\nPolicija u Kragujevcu uhapsila su Đ. J. (2000) iz Kragujevca, zbog postojanja osnova sumnje da je izvršio krivično delo neovlašćena proizvodnja i stavljanje u promet opojnih droga. ...\nPosle Evrokupa, vaterpolisti Radničkog iz Kragujevca dobili su i raspored u Regionalnoj A2 ligi, u kojoj će se ove godine takmičiti 12 klubova. Sistem takmičenja ostao je isti kao ...


Vučić: Moj poziv na dijalog ne znači priznavanje Kosova | KoSSev\nVučić: Moj poziv na dijalog ne znači priznavanje Kosova\nPonedeljak 31. jul 2017, 17:14\nMoj poziv na dijalog ne znači priznavanje Kosova, rekao je predsednik Srbije Aleksandar Vučić, navodeći da će se izjasniti tek kada čuje sve stavove.\n"Ovo je samo poziv na dijalog, rešenja nisu gotova. Prekinite da izmišljate na svim stranama. Neću da izlazim sa rešenjima, dok ne čujem stavove kompletnog društva," naveo je Vučić, odgovarajući na pitanja novinara kako vidi izjavu ruske istoričarke Elene Guskove da otvaranje dijaloga vodi priznanju Kosova.\nKoSSev: Predsednik Srbije je u javnosti predstavio temu unutrašnji dijalog u vezi sa Kosovom i Metohijom. U dnevnom listu Blic 24. jula objavio je tekst "Zašto nam je potreban unutrašnji dijalog o Kosovu?", a za televiziju PINK dao je istog dana intervju. Od tada, brojni su komentari i reakcije u vezi sa ovom političkom inicijativom. O tome više čitajte na našoj tematskoj stranici O inicijativi Predsednika Srbije za unutrašnji dijalog o KiM-u.\nDanas se autorskim tekstom u vezi sa unutrašnjim dijalogom o KiM oglasio i ministar spoljnih poslova Srbije, Ivica Dačić. O tome čitajte u posebnoj vesti.\n"Srpsku politiku vodi srpsko rukovodstvo u skladu sa srpskim državnim i nacionalnim interesima," naveo je takođe, nakon obilaska novoizgrađenog Centra za vantelesnu oplodnju u Kliničkom centru Kragujevac.\nVučić kaže da su se do sada čuli stavovi nekadašnjeg predsednika Srbije Borisa Tadića, lidera Srpske radikalne stranke Vojislava Šešelja i nekih članova Vlade Srbije.\n"Dobro je da učestvuje u dijalogu. Mi to pozdravljamo. Dobro je da čujemo svako mišljenje, od onih koje smo čuli od gospodina Šešelja sa Lazarevim kletvama, do Tadića sa stolicom u Ujedinjenim nacijama (za Kosovo, bez formalnog priznavanja). Čuli ste iz Vlade bar tri različita predloga i dobro je da su se ljudi otvorili da govore šta misle," rekao je, dodajući:\n"Onda ćemo da sednemo sa građanima i razgovaramo šta je moguće, a šta je to što ne smemo da izgubimo."\nRazgovor o Kosovu u Lapljem Selu: Ako ovako nastavimo otvaraćemo narodne kuhinje a ne radna mesta\nTači potvrdio da je u SAD kao i Vučić: To je koincidencija\nKosovska Mitrovica: Izložba fotografija Jovana Marjanova\nKosovo: Tužilaštvo pokrenulo istragu zbog belgijskog mesa\nPriština: Osmorica privedena zbog krijumčarenja migranata\nO položaju civilnog sektora na Severu: Bavljenje nebitnim temama, dodvoravanje vlastima ili saradnja?\nUNS Bela knjiga Vlade Srbije: Vrh komande operativne zone "Šalja" OVK odgovoran za ubistvo Kneževića


Stiže PayPal u Srbiju - Istinomer\n„Vlada Srbije će do kraja godine uskladiti zakonsku regulativu kako bi građani mogli da plaćaju putem Interneta. Neke korake u ovom pravcu smo već napravili…sve to je doprinelo da ‘PayPal’ uvrsti Srbiju u svoju listu za 2010. godinu.“\nOsnovni razlog zbog kojeg ovdašnje stanovništvo nije moglo da trguje sa svetom bile su restriktivne mere Narodne banke oko transfera novca u inostranstvo. Sa druge strane, zbog prevara tokom 90-tih godina, mnoge svetske kompanije koje se bave online trgovinom stavile su Srbiju na crnu listu.\nSvetski lider u novčanim transakcijama preko Interneta, PayPal, pokazao je želju da dođe u Srbiju, a s obzirom da je godišnji obrt te kompanije oko tri milijarde dolara, interesovanje su imale i poslovne banke u Srbiji. Zbog toga je krajem oktobra 2009. godine NBS dozvolila da novac odavde može da se šalje u inostranstvo i time otklonila jednu prepreku za poslovanje PayPal-a kod nas. Ostalo je da im se obezbedi sigurnost poslovanja, a ministarka uverava da i tu ima pomaka.\n„Odeljenje MUP koje se bavi tehnološkim kriminalom polako pravi pomake i svakodnevno se identifikuju različiti slučajevi.“\nVečernje novosti, 25. 3. 2010. godine\nI pored najava da je dolazak američke kompanije izvesan i da će PayPal usluga biti dostupna u Srbiji tokom 2010. godine to se, ipak, još nije dogodilo. Razlozi zbog kojeg PayPal-a još nema, tvrdi ministarka, jesu što„srpsko tržište nije veliko, kupovna moć je relativno mala, a ulazak na tržište iziskuje ulaganja“.\n„Imamo neka relativno čvrsta obećanja da će sledeće (2011.) godine Srbija biti uvrštena među zemlje gde PayPal funkcioniše, ali to ne zavisi od nas nego od same firme i njihove poslovne politike.“\nBeta, 13. 12. 2010. godine\nNe treba, pak, zaboraviti ni druge takođe važne razloge, a to je što banke ne žele da izgube sadašnje visoke provizije prilikom novčanih transakcija, kao i da država i dalje ne smanjuje carinske naknade.\nPošto PayPal-a i dalje nema, niti ga je država privukla dobrim uslovima za poslovanje Istinomer daje ministarki Matić ocenu „neispunjeno“.


SDPBiH: Cilj sastanka u Mostaru bio je spašavanje fotelja - Klix.ba\nBiH SDPBiH: Cilj sastanka u Mostaru bio je spašavanje fotelja\nSDPBiH: Cilj sastanka u Mostaru bio je spašavanje fotelja\n29.10.2007. u 11:15\nSocijaldemokratska partija BiH gleda na jučer potpisanu Deklaraciju o reformi policije kao i na stotine drugih potpisanih, ali ne i realiziranih dokumenata u BiH, izjavio je danas glasnogovornik ove stranke Damir Mašić.\nDeklaraciju o preuzimanju obaveze reforme policije su jučer u Mostaru nakon četverosatnog sastanka s visokim predstavnikom Miroslavom Lajčakom potpisali lideri SDA Sulejman Tihić, SBiH-a Haris Silajdžić, SNSD-a Milorad Dodik, PDP-a Mladen Ivanić, HDZBiH Dragan Čović i HDZ 1990 Božo Ljubić.\nMašić kaže da SDPBiH interesiraju kontrektne akcije.\n- Očigledno je da jučerašnji sastanak nije imao za cilj postizanje rješenja ili traženje izlaza iz trenutne situacije, nego spašavanje fotelja određenih ljudi kojima su se one zaljuljale zbog neaktivnosti i praktično nikakvih rezultata, rekao je on.\nUpitan zašto niko iz SDPBiH nije prisustvovao sastanku u Mostaru, Mašić je kazao da nije bilo nikakve potrebe da SDPBiH prisustvuje tom skupu.\n- SDPBiH nikada neće prihvatiti da se van institucija države, na raznim sijelima i teferičima razgovara o sudbinskim pitanjima ove zemlje. Oni koji su doveli do ovakve situacije trebaju sami da ponude rješenje, izjavio je glasnogovornik SDPBiH Damir Mašić.


Šta se, zaboga, dogodilo sa strukom? - B E T O N :: KULTURNO PROPAGANDNI KOMPLET\nNakon godinu dana od raspisivanja konkursa za izbor direktora Muzeja savremene umetnosti u Beogradu (MSUB), te zatišja nastalog tim povodom, Vlada Srbije je krajem prošlog meseca tekuće godine imenovala Viktora Kiša, diplomiranog keramičara i organizatora festivala Devet u Staroj Ciglani za vršioca dužnosti direktora ove državne institucije. Ova vest izazvala je bujicu negativnih reakcija stručne javnosti, među kojima je i značajan broj javnih saopštenja udruženja i organizacija koje vide ovakvu odluku kao opasan presedan i zahtevaju opoziv iste. Situacija je dodatno zaoštrena istupanjem stručnog tima muzeja koje se takođe usprotivio iznenadnom imenovanju uz iskazanu zabrinutost za profesionalni integritet i ugroženost daljeg rada, kao i odlaskom istoričara umetnosti i profesora Nikole Šuice sa pozicije predsednika Upravnog odbora MSUB.\nSvemu pomenutom u prilog ide i niz problematičnih izjava koje je Kiš izneo u medijima u proteklih par dana u pokušaju da izrazi svoje oduševljenje, objasni kako je imenovan, ali i predstavi vlastitu agendu i buduću programsku orijentaciju Muzeja.\nDakle, novonastala situacija je u tom smislu sasvim jasna budući da je zvanični konkurs izignorisan bez ikakvog obrazloženja, a na mesto v.d. direktora je dovedena sasvim nekompetentna osoba u odnosu na standarde propisane konkursom. Uprkos različitim spekulacijama u vezi sa povezanošću Kiša sa vladajućim strukturama, te u više navrata kritikovanim telom Saveta za kreativne industrije ili njegovog novostvorenog oblika Srbija stvara, neophodno je posvetiti više pažnje značenju mera vrlo profilisane državane kulturne politike, te pažljivom sagledavanju svrhe onoga o čemu je najviše bilo reči u svetlu pomenutog konkursa, a to je sasvim izvesno struka.\nTime se potencijalno otvara i Pandorina kutija, međutim, ovde više nije reč o tome na koji način pristupamo Kišovoj ili nečijoj drugoj nestručnosti, već kako intervenišemo u polju delovanja različitih agenasa koji tu struku čine. Reč je o istoriji umetnosti, disciplini čiju su postulati već dugo vremena na različite način kompromitovani (uključujući šire i čitav sistem umetnosti u lokalnom kontekstu), a koja je do te mere društveno marginalizovana.\nNo, pre nego što dođemo do odgovora šta se, zaboga, dogodilo sa strukom, neophodno je sagledati na trenutak pomenutu kulturnu politiku. Iako je opšte mesto da je kultura (pa samim tim i umetnost) poprište različitih društvenih i političkih interesa u savremenom trenutku, u lokalnom kontekstu primetan je rastući interest vladajuće strukture za sveopštu komodifikaciju vizuelnih umetnosti, sa izraženim fokusom na savremeno stvaralaštvo. Taj proces podrazumeva primarani fokus na tržišne potencijale umetničke produkcije, te neutralizaciju onih strategija i metoda često označenih kao angažovana umetnost i, konačno, de-ideologizaciju oličenu u ignorisanju zavidnih muzeoloških dostignuća i praksi nastalih u jugoslovenskom periodu. Najbolji primer jeste nekadašnji Muzej istorije Jugoslavije, koji je sa promenom imena promenio i programski fokus na obradu i predstavljanje artefakata vezanih za period prve odnosno Kraljevine Jugoslavije, što je dominatnom političkom diskursu ideološki bliže nego sporni socijalizam.\nDakle, ova tendecija je u vezi sa pomenutom strukom tako što koincidira sa nedostatkom kritičkog diskursa neophodnog za artikulaciju problema specifično vezanih za uslove rada kako institucionalnih, tako i nezavisnih tela, pojedinki i pojedinaca aktivnih na lokalnoj umetničkoj sceni. Mimo stereotipnih spekulisanja da je to sve posledica međusobnih razlika, nesuglasica, različitih interesa, čini se da srž problema leži u nedostatku jasnog idološkog pozicioniranja pomenutih agenasa i s tim u vezi konkretnog delovanja.\nIako opravdan šok izazvan evidentnim zaobilaženjem osnovnih zakonskih regulacija na nivou državne institucije, te generalnom društvenom atmosferom u kojoj dominiraju ortačko-interesne interakcije u posrednoj ili neposrednoj vezi sa vladajućom većinom, kao da potire nepobitnu činjenicu da je imenovanje Kiša za v.d. direktora samo jedna u nizu promena kojima se suštinski želi produbiti očigledna ograničenost umetničke scene i svih njenih aktera da ideološki stanu u odbranu vlastitog integriteta.\nTvrdeći da “gde god se okreneš samo kritika, utemeljena ili ne - svejedno, jer to je na kraju uzaludno trošenje energije ako se ne postižu nikakvi ciljevi”, Kiš plastično ukazuje na preterano kritikovanje u svetlu nedovoljnog rada i kreativnog zanosa na sceni, njegova izjava se svakako može protumačiti kao odlična ilustracija pomenute tržišne tendecije. Međutim, način operisanja, kao i estetičko-etička načela ovog umetnika/preduzetnika i od skora v.d. direktora MSUB zbilja su u drugom planu u odnosu na višedecenijsku tišinu karakterističnu za lokalnu scenu čije se neslaganje sa pojedinačnim državotvornim odlukama dešava povremeno i sa malim fokusom šire javnosti.\nKiš je zasigurno ovde samo figura koja se sticajem okolnosti našla podesnom da preuzme breme vršioca dužnosti kako bi se različiti (lični ili većinski) interesi sproveli u delo. Međutim, pri analizi tih interesa i razmatranju metoda uz pomoć kojih bi se oni problematizovali neophodno je vratiti se unazad, te poći upravo od objektivnog sagledavanja jezivog stanja u kome je struka, pa i celokupna scena (npr. kritičkim sagledavanjem rada katedre istorije umetnosti Filozofskog fakulteta, ali i studijom slučaja fokusiranom na broj istoričara umetnosti koji su direktori muzeja i ustanova kulture u Srbiji i njihove domete).\nVažno je i za trenutak vratiti se pitanju treba li braniti Muzej na Ušću? koje u istoimenom tekstu Jelena Vesić postavlja ne bi li precizno secirala konkurs za izbor direktora MSUB, ali i širi kontekst kulturne i institucionalne politike ukazujući na kauzalnosti pomenutih tendecija komodifikacije, te njenih problematičnih ideoloških implikacija. Odgovor na ovo sasvim sigurno simboličko pitanje koje je problematizovalo struku bilo je teško pružiti i pre šest meseci kada je ono postavljeno, te je neophodno sagledati ga u odnosu na drugo, daleko urgentnije pitanje - da li je struka kadra da digne glas i stupi u akciju - gde, kada i za koga?\nUzimajući u obzir opšte društvene (ne) prilike i očigledni državni intervencionizam, u ovom trenutku ostaje nam da se nadamo da će baš ova situacija oko imenovanja vršioca dužnosti direktora MSUB dovesti do potpune i solidarne konsolidacije, te neophodne radikalizacije zahteva struke odnosno umetničke scene, veću vidljivost i prisustvo u medijskom prostoru, ali i povratak njenog integriteta.


Danas sastanak SNSD i SDA | BL Portal\nDelegacije SNSD-a i SDA razgovaraće danas u Sarajevu o konstituisanju izvršnih organa vlasti na nivou BiH, potvrdio je Srni član Predsjedništva SNSD-a Staša Košarac.\nKošarac je izjavio da će na sastanku u zgradi zajedničkih institucija BiH, čiji je početak dogovoren za 15.00 časova, u delegaciji SNSD-a biti i potpredsjednici stranke Nebojša Radmanović i Nikola Špirić.\nOn je dodao da je umjereni optimista kada je riječ o rezultatima ovih razgovora “jer je očigledno da SDA odugovlači ovaj proces”.\n“Zakonski rokovi su odavno probijeni. Imamo vrlo jasan apel evropskih institucija da je neophodno konstituisati vlast, ali je očigledno da ulazimo u trakavicu SDA interesa. Vidljivo je da se pokušava ignorisati volja birača, da se pokušava i dalje proizvoditi odnos sa nekim podobnim Srbima kako bi se nastavilo sa implementacijama politika koje mapira SDA”, istakao je Košarac.\nPrema njegovim riječima, SNSD je protiv tih politika i bazično orijentisan na politike koje su vezane za interese Republike Srpske.\nU delegaciji SDA biće zamjenik predsjednika ove stranke Adil Osmanović i dvojica potpredsjednika Denis Zvizdić i Edin Ramić.\nOvaj sastanak biće održan ubrzo nakon susreta stranačkih delegacija HDZ-a i SDA u Mostaru koje predvode lideri Dragan Čović i Bakir Izetbegović.\nUKC RS: Stabilno zdravstveno stanje izbodenog mladića


Ona će se uskoro udati za Ivana, a par živi na relaciji Beograd - Zagreb.\nDa li je se sećate? Ovako učesnica "Velikog brata" izgleda danas!\nTanja Obradović, učesnica druge sezone "Velikog brata", koja je prekinuta zbog pogibije troje takmičara, Zorice Lazić, Elmira Kuduzovića i Stevana Zečevića, otišla je iz Srbije, potrudivši se da sa sobom ponese samo lepe uspomene.\nNema obrazovanje: Severina završila samo osnovnu školu?\nVučkovićeva upisala Srednju muzičku Josipa Hatzea u Splitu, ali ju je ubrzo napustila


Južna i Istočna Srbija – Come To Serbia\nКатегорија: Južna i Istočna Srbija\n5 маја, 2018 5 маја, 2018\nSrbija postaje sve popularnija kao turistička destinacija, a ovog puta naša zemlja našla se na listi top-destinacija CNN, američke televizijske mreže, koji je naveo 11 mesta koje u Srbiji treba obavezno posetiti. CNN je objavio reportažu o Srbiji sa preporukom 11 destinacija koje turisti treba da obiđu u Srbiji. Preporučeno je da se obiđe Beograd, Novi Sad, Subotica, planina Tara, manastir Studenica… Prvi na listi destinacija je Beograd, a CNN opisuje ga kao „dinamičnu[…]\nSkupština grada Zaječara je, u okviru prekogranične saradnje sa Bugarskom, konkurisala za izgradnju vizitorskog centra na kasnoantičkom lokalitetu „Romulijana“ kod Gamzigradske banje. Rimska palata Feliks Romulijana jedno je od sedam mesta u Srbiji koja su pod zaštitom Uneska kao delovi svetske baštine. Vrednost modernog centra iznosi oko pet miliona evra. Gradska vlast procenjuje da postoje velike šanse da se projekat odobri, čime će se dopuniti sadašnji multimedijalni vizitorski centar koji[…]


Lekler na polu u Austriji - MaxBet Sport\nLekler na polu u Austriji\nVozač Ferarija Šarl Lekler startovaće sa pol pozicije u trci za Veliku nagradu Austrije u Formuli jedan. On je bio najbrži u kvalifikacijama, vremenom minut i 3,003 sekunde. Njemu je to druga pol pozicija ove sezone, pošto je počinjao sa prvog mesta i na drugoj trci voženoj u Bahreinu.\nU subotu od 22 časa u Ligi nacija igraju odbojkaši Francuske i Italije. Kvota u kladionici MaxBet da će biti više od 174 poena je 1.85.\nDrugi je bio aktuelni šampion Luis Hamilton, ispred Maksa Ferstapena i Valterija Botasa. Postoji mogućnost da Hamilton bude kažnjen i izgubi poziciju.\nSebastijan Fetel iz Ferarija će početi tek sa devetog mesta, pošto nije imao vreme u trećem delu kvalifikacija. Iza njega je ostao kažnjeni Kevin Magnusen, koji je imao peto vreme u kvalifikacijama, ali je kažnjen nazadovanjem pet pozicija. Trka za Veliku nagradu Austrije će početi u nedelju u 15.10.\nTagovi:Auto motoF1 FerariFormula 1Šarl Lekler\nNovi poraz “orlova”


Prosječna starost vozila u RS-u 17 godina, svako šesto neispravno - eBosna\nProsječna starost vozila u RS-u 17 godina, svako šesto neispravno\nU Republici Srpskoj (RS) je u periodu 2011. do 2018. godina broj registrovanih vozila povećan u svim jedinicama lokalne samouprave, osim u općini Rudo, gdje je smanjen za 11,64 posto u odnosu na prije osam godina, javlja Fena.\nNa kraju prošle godine u RS je bilo registrovano 391.515 vozila, čija je posječna starost 17,2 godine, dok 77.183 vozila prilikom pregleda ocijenjeno kao neispravno.\nBroj registrovanih vozila se povećava svake godine. Putničkih automobila je u RS lani je bilo za 10.667 više, odnosno za 22 posto u odnosu na 2011., precizira se u informaciji o provođenju Strategije bezbjednosti saobraćaja na putevima RS-a u 2018.godini.\nMeđutim, i ukupan broj saobraćajnih nezgoda u RS se povećao (11 posto) u odnosu na 2011., tako da se može konstatovati da nije uspostavljen Strategijom projektovani trend smanjenja broja saobraćajnih nezgoda, što je karakteristično za zemlje koje, kako je navedeno, nemaju stabilne i snažne zaštitne sisteme u bezbjednosti saobraćaja.\nNa osnovu podatka o broju saobraćajnih nezgoda u posmatranom periodu, te podataka o cijeni koštanja saobraćajne nezgode u RS, utvrđeno je da uštede koje je RS imala u periodu od 2013 – 2018. godine iznose 85.648.538 KM, što čini 50,77 posto od planiranog.\nU odnosu na 2017. godinu lani je taj entitet imao povećanje broja poginulih lica i lakše povrijeđenih u saobraćajnim nezgodama, što putem direktnih ili indirektnih troškova dovodi do samanjenja ušteda u odnosu na projektovane vrijednosti.\nPutnu infrastrukturu u tom bh.entitetu čini 106 kilometara autoputeva, više od 4.200 kilometara magistralnih i regionalnih dionica, i preko 6.030 kilometara lokalnih puteva i ulica u naselju.\nFHMZ izdao upozorenje o mogućim velikim vodama za nedjelju, 2. juni


VLADA RS: Usvojena treća revidirana verziju Nacionalnog programa za usvajanje pravnih tekovina Evropske unije\nVlada Republike Srbije usvojila je 1. marta 2018. godine, na predlog Ministarstva za evropske integracije i ministra Jadranke Joksimović, treću revidiranu verziju Nacionalnog programa za usvajanje pravnih tekovina Evropske unije (NPAA).\nNPAA je najznačajniji i najsveobuhvatniji dokument u procesu evropske integracije Srbije s obzirom na to da pored usklađivanja kompletnog domaćeg zakonodavstva sa pravom EU predviđa i obavezu jačanja administrativnih kapaciteta tokom pristupnih pregovora sa EU kao i dugoročno finansijsko planiranje i odgovorno planiranje budžeta.\nPrema NPAA planirano je potpuno usklađivanje zakonodavstva sa pravom EU do kraja 2021. godine nakon čega sledi period praćenja sprovođenja propisa do stupanja u članstvo.\nCilj Vlade je da Srbija do kraja 2021. godine u tehničkom smislu u potpunosti bude spremna za članstvo u EU bez obzira na datum formalnog zatvaranja pristupnih pregovora i sticanja punopravnog članstva.\nPrvi put NPAA predviđa obavezu domaćih institucija da jačaju administrativne kapacitete u oblasti evropske integracije. Imajući u vidu dinamiku pristupnih pregovora i sve veći broj otvorenih poglavlja neophodno je obezbediti kapacitete kako za pripremu i izradu novih propisa tako i za njihovu efikasnu primenu.\nKao i do sada, Ministarstvo će svoje obaveze izvršavati redovno i na transparentan način.


Ministarstvo spoljnih poslova Austrije nije željelo da se osvrne na konkretnu kritiku Bosne i Hercegovine.\nBosna i Hercegovina čeka na isporuku vakcina protiv korona virusa iz EU i odgovornost za odlaganja pripisuje Austriji, tvrdi austrijska novinska agencija APA.\nKako piše agencija, ministarka inostranih poslova BiH Bisera Turković kritikovala je Austriju za koju tvrdi da je nadležna za organizaciju isporuka od EU obećanih 100.000 doza vakcina za njenu zemlju.\nMinistarstvo spoljnih poslova Austrije nije željelo da se osvrne na konkretnu kritiku BiH.\n“Austrija se unutar EU zalaže intenzivno za prosljeđivanje vakcina iz kolektivnih ugovora EU državama Zapadnog Balkana”, navedeno je iz Ministarstva.\nDodaju da je planiranje u toku, a da Austrija tesno sarađuje u tome sa svojim partnerima i Evropskom komisijom. Posebno u kriznim vremenima bi EU trebalo da pokaže opipljivu solidarnost, naglašava Ministarstvo, navodeći da je prerano govoriti o konkretnim brojevima i podacima vezano za planirane isporuke pojedinim zemljama.\nAPA ukazuje da, dok je Srbija, zahvaljujući isporukama vakcina iz Kine i Rusije, jedna od zemalja u Evropi sa najvišom stopom vakcinisanosti.\nAgencija podsjeća da je Srbija već više susjednih zemalja poklonila vakcine, prenosi “Tanjug”.\nI BiH dobija vakcine iz Srbije, podsjeća APA ukazujući da je Republika Srpska u ponedjeljak dobila 20.000 doza ruske Sputnjik V vakcine, a da će FBiH dobiti prve vakcine Astra Zeneka iz Srbije.


BEOGRAD – Parlamentarni izbori u Srbiji biće održani 19. ili 26. aprila, saopštio je danas predsednik Aleksandar Vučić.\nVučić je, gostujući na TV Prva, upitan kada izlazimo na birališta, odgovorio: “Ili 19. ili 26. aprila. Verovatnije 26. aprila”.\nVučić je izjavio da će, ukoliko Srpska napredna stranka, čiji je lider, dobije poverenje građana na predstojećim izborima, više od 60 odsto funkcionera iz te stranke na lokalu biti promenjeno.\n“Biće velikih promena zato što je posle četiri, pet ili šest godina na vlasti potrebna nova energija”, rekao je Vučić.\n“Štitim svakog od ministara, kada ih napadaju, ponekad se snažnije borim za njih nego oni sami, ne zato što ne dam na Vladu, nego zato što Vlada radi težak posao”, naveo je Vučić.\n“Srpska napredna stranka radi sistemski i sistematski, unutar SNS imamo i akademiju mladih ljudi, baš zato što smatramo da su oni budućnost”, rekao je Vučić, a na pitanje da li smatra da su tolike kadrovske promene rizične odgovorio je: “Nije me briga da li je nešto rizično ili nije”.\nVučić je izjavio da nema ništa protiv ministra zaštite životne sredine Gorana Trivana, već očekuje od njega, kao i od svih ostalih ministara u Vladi Srbije, da ne beže od odgovornosti.\nVučić je kazao da to što je pitao premijerku Anu Brnabić: “Da li je živ ministar Trivan?”, a povodom zagađenja vazduha u zemlji, nije značilo da, kako kaže, ima nešto protiv njega lično ili protiv SPS-a, jer, ističe, ministre ne deli po stranci, već prema radu.\n“Nemam ništa protiv Trivana, zamolio sam ga, kao što sam molio i više ministara, a to je da ne beže od odgovornosti, pokažite marljivost, ali nemojte da kažete da je kriv neko drugi”, rekao je Vučić.\nOdgovarajući na pitanje novinara kada će da se “reši mangupa iz svojih redova” i prestane da preuzima odgovornost za njihove propuste, Vučić kaže da ima samo jednu stvar protiv koje je, a to je da 100 dana do izbora, stranački funkcioneri to vreme iskoriste da odu tri puta na odmor.\n“Prave se ludi, i naši i drugi”, kaže Vučić i ukazao da se jedan mediji interesovao gde je proveo Novu godinu, jer su pojedini njegovu savetnicu Suzanu Vasiljević videli u Madridu, a predsednik je odgovorio da “iz Beograda nije mrdnuo”.\n“Ja ne idem na odmor, ne znam što to znaci. Živim za to da radim, da budem angažovan, imam najveću čast da budem predsednik zemlje koju najviše volim i sada to vreme treba da protraćim na sunčanje i kupanje”, rekao je Vučić.\nVučić je izrazio strepnju da se polako briše ime srpske crkve u Crnoj Gori, i da će u Crnoj Gori ostati “nekakve mitropolije, eparhije ili saveti”.\nVučić je rekao da gleda već 20 godina šta se radi i da će se pokazati da je bio u pravu.\nUpitan da to pojasni, objasnio je da se polako briše ime srpske crkve u Crnoj Gori i da će ostati mitropolije, eparhije, čime će neki hteti i uspeti da smire strasti.\n” Ali moja reč se neće promeniti i ostaće ista. Nijednog sekunda nisam branio crkvi da se izjasni po nacionalnim pitanjima, kao što se i ja izjašnjavam”, istakao je on.\nNa pitanje šta se dešava u Crnoj Gori i što je rekao da patrijaršija SPC treba da se pita, a ne mitropolija crnogorsko primorska, odgovorio je konstatacijom da su mu kao političkom veteranu poznati svi trikovi.\nTo je objasnio rečima ” pokušaće da sednu sa mitropolijom crnogorsko-primorskom i postignu dogovor”.\nNa meni je, dodaje, da ukažem da se radi o pokušaju napada na srpsku crkvu, a ne na mitropoliju ili neku eparhiju.\nNa konstataciju da su mnogi mislili da su prijateljski odnosi, odgovorio je da ne želi da ulazi u to šta neko misli.\n“U pristojnim smo odnosima, isto kao i sa predsednikom Severne Makedonije Stevom Pendarovskim”, kazao je on.\nVučić je dodao da njegove reči o Crnoj Gori ne narušavaju pristojne odnose, jer imaju različite interese.\n“Moja je obaveza da imam pristojne odnose. Neću valjda tenkove da šaljem na Crnu Goru? Ali imam dovoljno obraza, časti I hrabrosti da kažem koji su interesi srpskog naroda, a Srba u Crnoj Gori ima 28,75 odsto. Ponavljaću to do novog popisa, jer postoji velika borba pošto neki pokušavaju da smanje broj Srba”, naveo je Vučić.\nOn je ukazao da se na smanjenju broja Srba radi ozbiljnim kampanjama, te i snimanjem filmova o okupaciji Crne Gore od Srba, što su sve, kako je ocenio, falsifikati istorije.\nVučić Tužilaštvu: Hoćete li da radite svoj posao?\nVučić je rekao povodom krivičnih prijava koje je podneo Boško Obradović protiv ministra Stefanovića i njegovog oca da tužilaštvo treba da reaguju i daju sve odgovore da li je bilo izvršenja krivičnih dela ili ne.\nVučić kaže da se nije interesovao za Obradovićeve tužbe, ali da se sad ispostavilo da Obradović podnosi prijavu za trgovinu uticajem, a ne teško krivično delo o čemu je pričao.\nPovodom optužbi koje je uhapšeni direktor u železnicama Miroljub Jevtić izneo na račun ministarke Mihajlović kaže da za to on nije izneo dokaze.\nNapominje da je sa ministarkom Mihajlović razgovarao i da joj veruje da nema nikakve veze sa tim.\n“Ako ima neke veze neka dokazu”, rekao je Vučić i upitao šta još on može i treba da uradi tim povodom.\nDa joj stavim kesu na glavu, da bih dobio odgovore, rekao je ironično, aludirajući na slučaj Marka Bastaća koga je optužio njegov kum Lazar Lešnjak za reketiranje investitora u Beogradu.\nNa pitanje novinara zašto nešto nije učinjeno ni povodom slučaja Bastač i zašto on, Vučić, ne učini nešto da rad tužilaštva bude efikasniji, jer, on upravlja sistemom, Vučić kaže:\n“Nisam ja tužilac ni sudija, nije to sistem koji vodim, ja sa tim sistemom nemam veze, hoću da sistem radi za narod”.\nKaže i da ne može da zove tužilaštvo jer bi se to tumačilo kao pritisak na pravosuđuje, ali da ih ovim putem pita:\n“Hoćete li da radite svoj posao?”.\nŠta još hoćete, čovek(Lešnjak) je prošao poligraf ,potvrdilo se da je sve tačno, rekao je Vučić.\nVučić je istakao da nema nikakav problem sa evroparlamentarcem Tanjom Fajon, izuzev što ona ne primećuje koliko su ugrožena prava Srba u Sloveniji.\nVučić je na konstataciju da je Fajon zabrinuta zbog situacije medija u Srbiji, kao i zbog bojkota opozicije i pitanje zašto se svađa sa njom, rekao da se sa njom ne svađa, već samo štiti interese Srbije, brani svoju zemlju, i ponaša kao predsednik suverene države.\n“Ona ne primećuje koliko su ugrožena prava Srba u Sloveniji. Ljudi treba da znaju da su Srbi najveća etnička grupa u Sloveniji, a jedini koji nemaju pravo da budu nacionalna manjina. Ona se zbog toga ne sekira”, konstatovao je on.\n← BEOGRAD USTAO U ODBRANU SRPSKIH SVETINJA! Masovni protest protiv MILOVOG ZAKONA!\nMINISTAR SE POJAVIO U JUTARNJEM PROGRAMU Otkrio podatke koje je čekaja CELA SRBIJA →\nJanuar 14, 2020 admin Komentari isključeni za Postoji li način da vazduh u Srbiji bude čistiji? Ovako se MOŽEMO ZAŠTITI OD ZAGAĐENJA!\nNajbolja mlada naučnica u Srbiji radi u Novom Sadu\nNovembar 25, 2019 admin Komentari isključeni za Najbolja mlada naučnica u Srbiji radi u Novom Sadu\nMilić:Vučiću je teže da rešava pitanje Kosova nego Đinđiću\nJuli 11, 2019 admin Komentari isključeni za Milić:Vučiću je teže da rešava pitanje Kosova nego Đinđiću


Uoči slave grada bogat program @ InfoBijeljina \nUoči slave grada bogat program\nU Semberiji će, uoči krsne slave grada Bijeljina Svetog Pantelejmona, biti održani „Pantelinski dani 2016“, koji će obuhvatiti niz kulturno–umjetničkih, duhovnih, zabavnih i sportskih programa, rečeno je na sjednici Organizacionog odbora manifestacije.\nPantelinske svečanosti počeće 31. jula Savskom regatom, a završavaju 8. avgusta slavskim ručkom koji će biti upriličen povodom krsne slave grada Bijeljina Svetog Pantelejmona.\nPredsjednik Organizacionog odbora, gradonačelnik Bijeljine Mićo Mićić rekao je da je danas dogovoreno o svim bitnim događajima u okviru manifestacije, te najavio učešće Muzeja, Centra za kulturu, Biblioteke i drugih koji mogu doprinijeti bogatstvu sadržaja.\nOn je naveo da će u okviru manifestacije biti organizovano duhovno veče koje organizuju Srpsko prosvjetno kulturno društvo "Prosvjeta" Bijeljina i hor "Srbadija".\n"Imali smo prijedlog, koji je prihvaćen, da u okviru duhovne večeri učestvuje neko od profesionalnih glumaca jer nam je cilj da ove godine pantelinske svečanosti podignemo na još viši nivo", naglasio je Mićić.\nPrema njegovim riječima, dogovoreno je da ove godine svečanost na centralnom gradskom trgu traje više dana, pa će biti organizovano i više događaja.\n"Na bini će se smjenjivati različiti događaji, svi folklori u Semberiji će imati priliku da pokažu svoje znanje i umijeće, kako domaći tako i neki sa strane", rekao je Mićić nakon sastanka Organizacionog odbora manifestacije.\nOn je naveo da će biti organizovano i veče trube koje će Bijeljini pokloniti bratski grad Kosjerić.\n"Priliku će imati i lokalni bendovi i imaćemo četiri dana lijepih i zabavnih događanja", dodao je Mićić.\nOn je pomenuo i nekoliko višednevnih manifestacija, kao što su Dani meda i izložbe u Muzeju. "Ne odustajemo ni od tradicionalnog Pantelinskog vašara koji će se i ove godine održati na Agrotržnom centru", naglasio je Mićić.


Održan sastanak predstavnika Albanije, Bosne i Hercegovine, Makedonije i Srbije | Grupa 484\nOdržan sastanak predstavnika Albanije, Bosne i Hercegovine, Makedonije i Srbije\nProjekat „Od politika do praksi „priliva mozgova“ – širenje najboljih institucionalnih praksi u regionu Zapadnog Balkana“\nU okviru projekta „Od politika do praksi „priliva mozgova“ – širenje najboljih institucionalnih praksi u regionu Zapadnog Balkana“ koga podržava Balkanski fond za demokratiju, projekat Nemačkog Maršalovog fonda Sjedinjenih Američkih Država, 24. septembra održan je sastanak na kome su predstavnici Albanije, Bosne i Hercegovine, Makedonije i Srbije razmenili iskustva o razvoju institucionalnih mehanizama „priliva mozgova“ u svojim zemljama.\nBernard Zeneli iz UNDP iz Albanije predstavio je „Program priliva mozgova“ koji je uspostavljen 2006. i koji kao primer dobre prakse može poslužiti kao polazište za kreatore politika u Jugoistočnoj Evropi. Ovaj Program usmeren ka reintegraciji visokokvalifikovanih povratnika realizuju tri grupe partnera u Albaniji: država, zatim međunarodne organizacije i donatori, uz podršku univerziteta, istraživačkih centara i nevladinih organizacija. Uspešnost programa ogleda se u činjenici da podržava povratak kroz tri različita sektora: državnu administraciju, sistem visokog obrazovanja i istraživačke aktivnosti i privatni biznis, ali i u tome da počiva na principima apolitičnosti, profesionalizma i transparentnosti.\nU okviru Programa je kreirana baza istraživača, a pored toga je omogućena i razmena znanja kroz otvorene seminare, konferencije i predavanja gostujućih profesora – što je regulisano Zakonom o visokom obrazovanju. Razvijene su i podsticajne mere za visokoobrazovane povratnike – prioritizacija kod konkursa za posao, finansijska nagrada za titulu – master i više, povoljniji uslovi za stambene kredite, i sl. Povoljan zakonski okvir, istakao je Zaneli, neophodan je za podsticanje povratka visokokvalifikovanih stručnjaka i njihovo zapošljavanje.\nO mogućnostima za razvoj programa „priliva mozgova“ u Bosni i Hercegovini govorila je Emina Ćosić, predstavnica Academia, a situaciju na ovom polju u Makedoniji predstavio je Riste Zmejkoski iz Centra za istraživanje i kreiranje politika (CRPM). Mogućnosti za razvoj programa u Srbiji analizirala je dr Tanja Pavlov, direktorka Centra za migracije Grupe 484.\nČinjenica da „priliv mozgova“ još uvek nije prepoznat kao prioritet državne politike zajednička je Bosni i Hercegovini, Makedoniji i Srbiji, iako ima dobrih inicijativa i praksi u sve tri zemlje. Zato se aktivnosti na njihovom identifikovanju i ukazivanju na mogućnost njihove institucionalizacije nastavljaju u sve tri zemlje, uz korišćenje naučenih lekcija iz „Programa priliva mozgova“ Albanije.


Iako kod nas to uopšte ne deluje tako, ova godina će biti veoma loša za mnoge prodavnice, ali i tržne centre u svetu. Dokaz za to stiže iz SAD gde se na sve više molova i tržnih centara stavljaju katanci, jer ljudima nisu zanimljivi. Razlog za to treba tražiti u činjenici da današnja polulacija ne želi da svoje slobodno vreme provodi šetajući po molovima, gledajući izloge i kupujući, već na neki drugi način. Do devedesetih godina prošlog veka su posete tržnim centrima postale jedna od najvažnijih aktivnosti ljudi tokom slobodnog vremena. Na samom vrhuncu svoje popularnosti Amerikanci su u tržnim centrima mesečno provodili 12 sati, što je više od bilo koje druge aktivnosti, osim spavanja, rada i jela. Drugi razlog za „kupokalipsu“ (šopokalipsu) je internet, jer kupovina on line je danas daleko jednostavnija, ali i sve povoljnija. Zbog svega ovoga mnogi poznati brendovi planiraju lagano zatvaranje svojih prodavnica, a kad se zatvore prodavnice, prestaje potreba i za tržnim centrima. KOd nas ovaj trend još nije došao, a kada će, nije poznato. Što se ostatka sveta tiče, činise da su ljudi počeli da se ponašaju shodno devizi: živi više – kupuj manje.


U ocekivanju Milosevicevog povratka u sud\nHome > U ocekivanju Milosevicevog povratka u sud\nZakazan nastavak najpoznatijeg procesa u Haskom tribunalu, uz naznake da bi optuzenom mogao biti dodeljen branilac.\nNastavak dugog i dramaticnog sudjenja bivsem predsedniku Jugoslavije Slobodanu Milosevicu zakazan je za sledecu nedelju, a sudije tribunala treba da donesu odluku da li ce najpoznatijem optuzeniku ovog suda biti dodeljen advokat.\nPosle dugog odlaganja izazvanog pogorsanjem Milosevicevog zdravstvenog stanja, ocekuje se da ce se on 31. avgusta konacno pojaviti u sudu da iznese svoj uvodni iskaz.\nAli, svedoci nece biti pozivani bar jos jednu sedmicu posle toga. Umesto toga, sudsko vece ce upotrebiti ovo vreme da jos jednom saslusa stavove o pitanju dodeljivanja branioca Milosevicu, kao i sadrzaj medicinskog izvestaja koji je u tajnosti dostavljen krajem jula.\nPrema javnosti dostupnim sudskim dokumentima, u izvestaju kardiologa, koji je identifikovan samo kao "Prof dr R. Tavernije", navodi se da Milosevic nije u stanju da se sam brani.\nIdeja da se optuzeniku dodeli advokat po prvi put je temeljno razmatrana u junu, posto je nekoliko uzastopnih napada visokog krvnog pritiska usporilo Miloseviceve pripreme za odbranu i dovelo do dugotrajnih odlaganja nastavka procesa.\nU to vreme, Pol van Dijkman, kardiolog koji je lecio Milosevica, zakljucio je da ce se njegov visoki pritisak vracati svaki put kad se nadje pod stresom. U praksi, to bio moglo znaciti da ce se Milosevicevi zdravstveni problemi stalno vracati, s obzirom na pritisak pod kojim ce se naci dok se bude samostalno branio u najpoznatijem procesu za ratne zlocine posle Nirnberga.\nOvaj izvestaj dao je osnova za strahovanje da ce se proces koji se vec oduzio nastaviti jos sporijim tempom uz ceste prekide, i naterao sudije da objave da je potrebna "radikalna revizija" slucaja.\nOd tada, sudsko vece je bilo zauzeto prikupljanjem pravnih i medicinskih misljenja i procena o tome da li je potrebno uvesti u postupak advokata odbrane da bi se proces tako ubrzao i da bi se povratila izvesna kontrola nad naizgled beskrajnim sudjenjem.\nDruga opcija koju je tribunal razmatrao pre pocetka letnje pauze bila je mogucnost da se izdvoji jedna ili vise optuznica sa kojima je Milosevic suocen. Medjutim, ovaj predlog je bio ostro kritikovan kako od strane tuzilaca tako i od strane prijatelja suda, i sudije su doneli odluku da za sada vise ne razmatraju takvu mogucnost.\nTako je jedina preostala mogucnost za "radikalnu reviziju" to da sudije odrede branioca u postupku protiv Milosevica.\nUkoliko to ucine, njihov postupak ce biti u suprotnosti sa zeljama optuzenika. Bivsi jugoslovenski predsednik je upozorio da nikada nece dobrovoljno prihvatiti advokata – niti saradjivati sa advokatom koga mu nametne sud.\nIpak, tuzioci insistiraju na ovoj opciji, i zvanicno su zahtevali od suda da odredi advokata koji ce u celosti voditi Milosevicevu odbranu – pripremati strategiju i ispitivati svedoke.\nU medjuvremenu, prijatelji suda su tokom letnje pauze podneli zahtev kojim traze od sudija da odloze imenovanje advokata dok se ne ustanovi da li se Milosevic – koji je do sada imao oko cetiri i po meseca da priprema odbranu – moze nositi sa ovim slucajem.\nPrijatelji suda tvrde da je pravo na samostalnu odbranu "fundamentalno nacelo" sadrzano u Statutu tribunala i da njegova ispravna interpretacija "ne daje sudskom vecu pravo da namece branioca optuzeniku koji ne zeli da ga prihvati".\nTumacenje statuta na nacin koji bi dozvolio nametanje branioca "bilo bi u suprotnosti sa njegovim pravom na samostalnu odbranu, a to je pravo koje se ne moze kompromitovati".\nPrijatelji suda takodje zahtevaju od sudija da jos jednom razmotre da li Milosevicevo stanje dozvoljava nastavak sudjenja u bilo kom obliku.\nPitanje nametanja advokata protiv volje optuzenika podelilo je pravnu zajednicu. Neki tvrde da je to jedina taktika kojom se moze obezbediti da sud ne postane Milosevicev talac, dok drugi izrazavaju zabrinutost da bi takav potez postavio pitanje koliko je ovo sudjenje posteno.\nVilijam Sabas, medjunarodni advokat za ljudska prava i koautor knjige Slobodan Milosevic na sudu: Prirucnik, veruje da bi nametanje advokata optuzeniku iz zdravstvenih razloga bilo "nezakonito".\nPravila optuzenom daju pravo da se sam brani, tvrdi on, i dodaje: "Ne vidim nacin da se ovo zaobidje, osim da se promeni Statut tribunala".\nIpak, on se slaze da bi pravo na samostalnu odbranu moglo biti ograniceno u slucajevima u kojima optuzenik "ometa sprovodjenje pravde".\nSudije su do sada izbegavali pokretanje pitanja Milosevicevog odnosa prema sudu.\nBivsi predsednik Jugoslavije, koji ne priznaje legitimitet Haskog tribunala, u vise navrata je koristio sudnicu da nazad u zemlju posalje snazne politicke poruke. On, takodje, odbija da u pisanoj formi komunicira sa sudom, a tuzioci su njegovo ponasanje opisivali kao "gotovo opstruktivno".\n"Ako je Milosevicevo ponasanje na sudu problematicno, sudije ce morati da javno iznesu to pitanje (pre nego sto donesu odluku o nametanju branioca)", izjavio je Sabas za IWPR.\nDzudit Armata iz Koalicije za medjunarodno pravo, koja vec dugo prasti proces protiv Milosevica, takodje je izjavila da se nada da ce sudije navesti ponasanje bivseg predsednika Jugoslavije kao jedan od razloga za imenovanje branioca. Ali, ona se ne slaze sa stavom da Milosevicevi zdravstveni problemi ne predstavljaju dovoljan razlog.\nNjegovo zdravlje i njegovo ponasanje zajedno predstavljaju deo sire celine, izjavila je, u kojoj Milosevic "pokusava da spreci ovo sudjenje" insistirajuci na samostalnoj odbrani "mada je ocigledno da fizicki nije u stanju da to izvede”.\n"U medjuvremenu, izgleda da ocekuje od suda da radi pod uslovima koje on odredjuje, umesto da bude obrnuto.\n"Ako bi mu se dozvolilo da nastavi bez advokata, to bi ga dodatno opteretilo, pa bi se postupak koji vec dugo traje dodatno oduzio – sto bi u isto vreme moglo znaciti da ce doci do zaobilazenja pravnih pitanja i da ce mu se pruziti politicka platforma.\n"Kada se sve uzme u obzir, to nije u interesu pravde."\nAli, Sabas iznosi drugacije misljenje. "Slazem se da ovo nije idilicno sudjenje, i da stvari ne idu onako glatko kako bi trebalo", izjavio je za IWPR.\n"Ali, gledao sam sta Milosevic radi u sudnici i vidim da on vlada svojim slucajem. On je sebi najbolji advokat", rekao je Sabas, dodajuci da bi dozvola Milosevicu da se sam brani dala dodatnu tezinu presudi do koje sudsko vece dodje. "To je, jednostavno, bolje za pravdu."\nSource URL: https://iwpr.net/sr/global-voices/u-ocekivanju-milosevicevog-povratka-u-sud


PORTAL: Duvanski lobi uzvraća udarac\nNajveće duvanske kompanije počele globalnu ofanzivu protiv antipušačkih mera kao što su zabrane pušenja, zabrane reklama i povećani porezi na cigarete\nAlarmantno... Prodaja cigareta u svetu godišnje raste za dva procenta\nVelike duvanske kompanije, kao što su „Filip Moris" i „Britiš ameriken tobako", krenule su u ofanzivu protiv ograničenja na reklamiranje cigareta u Britaniji, upozorenja na štetnost pušenja u Južnoj Americi i povećanja poreza na duvan u Meksiku i na Filipinima, preneo je jučerašnji Njujork tajms. Takođe, ove kompanije troše milijarde dolara na lobiranje i marketinške kampanje u Africi, Aziji, pa i u Australiji.\nDuvanska industrija je pojačala napore pred skup koji će se u ponedeljak održati u Urugvaju. Tamo se sastaju zvaničnici iz oblasti zdravstva iz 171 države sveta, koji nameravaju da odrede uputstva za sprovođenje Okvirne konvencije o kontroli duvana.\nVrbovanje novih pušača\n„Filip Moris" je ove godine tužio vladu Urugvaja, tvrdeći da je njena regulativa koja se odnosi na duvan preterana. Zvaničnici Svetske zdravstvene organizacije ocenili su da je to pokušaj zastrašivanja zemalja koje će prisustvovati konferenciji, na kojoj će se odrediti striktniji marketinški zahtevi. Urugvajski zakon nalaže da upozorenje o štetnosti pušenja po zdravlje pokriva 80 odsto površine kutije cigareta. Takođe, svaki brend ograničava se na samo jedan dizajn, kako pušači ne bi bili navedeni da pomisle da je proizvod u drugom dizajnu manje štetan.\n- Oni koriste tužbe da bi pretili zemljama sa nižim i srednjim prihodima - izjavio je Daglas Bečer, koji je na čelu inicijative protiv duvana pri Svetskoj zdravstvenoj organizaciji. Bruto domaći proizvod Urugvaja iznosi polovinu ukupnih godišnjih prodaja „Filipa Morisa", koje dostižu 66 milijardi dolara. Bečer kaže da duvanske kompanije agresivno regrutuju nove potrošače u nerazvijenim zemljama, da bi zamenili one koji ostavljaju cigarete ili umiru u Evropi i SAD, gde je stopa pušenja strmoglavo pala. Prodaja cigareta u svetu godišnje raste za dva procenta.\nPotpredsednik i portparol „Filipa Morisa" Piter Nikson izjavio je da se ta kompanija povinuje zakonima marketinga svake zemlje dok prodaje legalan proizvod odraslim potrošačima. On je rekao da je cilj tužbi da se dovede u pitanje preterana regulativa i zaštite robna marka i komercijalna prava svojine. Njujork tajms piše da je „Filip Moris" posebno agresivan u tužbama. Kompanija je tužila i Brazil, tvrdeći da slike za koje vlada traži da se stave na pakovanja cigareta netačno prikazuju efekte pušenja po zdravlje. Ogranci kompanije u Irskoj i Norveškoj podneli su tužbu zbog odredbi o zabrani izlaganja cigareta u prodavnicama.\nStrogi zakoni u Urugvaju... Upozorenja pokrivaju veći deo površine paklice\nU Australiji, gde je vlada objavila plan da sva pakovanja cigareta budu u običnim smeđim ili belim pakovanjima, da bi postala manje privlačna, kompanija je pomogla opozicionu kampanju na saveznim izborima prošlog leta. Nikson kaže da to nije nikakva tajna:\n- Mi smo im pomogli, ali ih nismo kontrolisali.\nNikson se, ipak, slaže da je pušenje štetno i podržava razumnu regulativu.\nBAT, drugi najveći proizvođač duvana u svetu, čija je vrednost prodaje 23 milijarde dolara, a čiji godišnji profit iznosi 4,4 milijarde dolara, troši milione na lobiranje protiv mera usmerenih protiv pušenja, sa porukom da će se njima ohrabriti crno tržište cigareta i da će samo kriminalci imati koristi, dodaje Njujork tajms.\nKonferencija počinje u urugvajskom mestu Punta del Este. Njeni učesnici nastojaće da dodaju posebne odredbe u Okvirnu konvenciju o kontroli duvana, koju je od 2003. godine ratifikovala 171 država.\nОбјавио ADMIN у 10:33\n04. јануар 2017. 15:49


Prva isplata 60 odsto od minimalca do 10. avgusta – Okvir\nPrva isplata 60 odsto od minimalca do 10. avgusta\nMinistar finansija Siniša Mali je istakao da je država našla način da izdvoji direktna novčana sredstva za privredu i zaposlene.\nOn je rekao da su u prethodna tri meseca isplaćene tri minimalne zarade za 1.050.000 zaposlenih u 235.000 orivrednih subjekata, a da će prva isplata 60 odsto minimalne zarade biti do 10. avgusta, dok će druga biti u septembru. Prema njegovim rečima to iznosi po 18.000 dinara po zaposlenom, odnsosno 155 evra.\nMali je istakao i da će za još jedan mesec biti odloženi i porezi i doprinosi na zarade.\nU Kragujevcu povećan broj novozaraženih\nKrizni štab: Srbija ima dovoljno respiratora, laž je da je osoba preminula zbog nedostatka ove podrške


Haradinaj: Narušeni odnosi sa Srpskom listom\nIzvor: NoviMagazin.rs, 14.Jun.2018, 17:45\nPremijer Kosova Ramuš Haradinaj je danas na sednici Skupštine Kosova izjavio kako su odnosi sa Srpskom listom narušeni i da vladajuća koalicija sa njom ima problema.\n"Sada smo u složenijem odnosu sa Srpskom listom i priroda odnosa u koaliciji je narušena, a to je počelo od hapšenja Marka Đurića, ali vas uveravam da ministarstvo funkcioniše, izvestili su i zamenici ministra", rekao je on, a prenosi portal zeri.info.\nPovod za izjavu je interpelacija koja se >> Pročitaj celu vest na sajtu NoviMagazin.rs << odnosila na ministra poljoprivrede, šumarstva i ruralnog razvoja Nenada Rikala koja je bila na dnevnom redu sednice kosovskog parlamenta.\n"Kosovo je sada primenilo neke mere za poljoprivrednike, kroz subvencije, grantove. Prednost za poljoprivrednike može da bude oslobađanje od poreza. Na primer, to se još uvek nije desilo sa gorivom. Rikalo je kao ministar izrazio stepen interesovanja i kompetencija", kazao je Haradinaj.\nHaradinaj je takođe komentarisao situaciju na severu Kosova, ocenivši da na Srbe utiče politika iz Beograda.\n"Tamo se suočavamo sa situacijom da Srbija konstantno pokušava da ubedi građane da je to zemlja Srbija, a ne Kosovo. Kosovo se pokazalo spremnim da sarađuje sa svima i da se odnosi prema svima jednako", kazao je kosovski premijer.\nPoslanici i ministri iz Srpske Liste su zvanično 30. marta obavestili premijera i predsednika kosovskog parlamenta da su poslanici prešli u opoziciju dok su ministri podneli ostavke. Međutim i pored podnošenja ostavki oni su svakodnevno na poslu i obavljaju svoje dužnosti.\nIzvor: Beta, 14.Jun.2018\nPremijer Kosova Ramuš Haradinaj je danas na sednici Skupštine Kosova izjavio kako su odnosi sa Srpskom listom narušeni i da vladajuća koalicija sa njom ima problema."Sada smo u složenijem odnosu sa Srpskom listom i priroda odnosa u koaliciji je narušena, a to je počelo od hapšenja Marka Đurića,...\n23:08: "Panceri" jači od "kauboja" – Hrvatska bez šanse za medalju!\n22:30: Cipras građanima: Saznajte istinu o Prespanskom sporazumu\n22:27: Depaj u ratu sa Sent Etjenom: Samo ste ljuti što nemate ovakvog ...\n22:27: Komšić: Beograd i Zagreb ne treba da mi govore kakvi su Dodik i...\n22:25: Nova hapšenja članova grupe Pravda za Davida\n22:25: Reporteri bez granica: Klima za medije u Srbiji se pogoršava\n22:25: Udruženje poljoprivrednika Banata dobilo proces sa firmom „Foo...\n22:25: Izrael priznao napade u Siriji